"Zaman tuneli"ndə zamanı sıfırlayan şair | MANERA.AZ » Manera.Az\n"Zaman tuneli"ndə zamanı sıfırlayan şair | MANERA.AZ\nÇağdaş ədəbi gəncliyimizin ən məhsuldar gənclərindən biri Prezident təqaüdçüsü, Gənclər mükafatçısı Ramil Əhməddir. Onun işlək qələmi tələbəlik illərinin ən sadiq yol yoldaşı oldu. Ramil publisistik yazıları, dünya ədəbiyyatı və filmləri barəsində esseləri, şeirləri ilə diqqət çəkir. Onun orijinallığı ilə seçilən ilk kitabı - “Zaman tuneli” “AYBkitab” layihəsi çərçivəsindən işıq üzü gördü. "Zaman tuneli" texniki tərtibatından tutmuş şeirlərdəki məcazlara qədər özünəməxsusluğu ilə fərqlənir. Kitab 7 bölmədən və 77 şeirdən ibarətdir. Burada keçmiş və gələcək iç-içə keçirilib, ağ və qara arasındakı xətt pozulub. Hamı və hər şey sınıq güzgünün göstərdiyi kimi yüzlərlə hissələrə bölünüb.\n"Zaman tuneli"ndə parçalanma təkcə məzmun qatında yox, həm də eksperimental formalarla, vizual oyunlarla təqdim olunur. Buna misal olaraq “Neonağıl” şeirinin çap zamanı “apple”-ın rəmzi alma şəklində verilməsini göstərə bilərik. O, burada təkcə şair kimi yox, eyni zamanda rəssam kimi də bizi təəccübləndirir. Bu şeir bəlkə də, alma haqqında bir poema yazılacaq tutuma malikdir. Şeir Cəlil Məmmədquluzadənin “İki alma”sındakı uşaqlıq almasevərliyi kimi başlanır. Lirik qəhrəman da həmin hekayədəki kimi uşaq vaxtı almanı bəyənmədiyi meyvələr sırasına daxil edibmiş, hətta dişləyib atırmış. (Bu dişləyin yeri sonralar görünəcək). Nə fərqi var ki, “alma almaya bənzər”. Həmin dişlənmiş alma hələ öz budağındaykən Nyutonun başına düşür. Bu böyük alimin isə onun içindəki “qurdlardan” xəbəri yox imiş. Elə o qurdlar qoymadı ki, alma göyə üz tuta, təpəsiüstə yerə düşdü. Bircə Nyutonu fikir götürdü ki, alma niyə göyə çıxmadı. Axı nağıllarda da göydən üç alma düşürdü. Bu alma axır əvvəl gəldiyi yerə getməliydi axı. Ancaq almalar məcazi mənada göyə çıxmağa başladılar. Bir zamanlar dişlənib atılmaqla təhqir olunan alma, bolluğun heç də yaxşı xüsusiyyət olmadığının fərqinə vardı. İndi ən bərk gedən meyvələrlə bir sırada özünəlayiq qiymətlərlə satılır. Belə bir vaxtda Ramil Əhmədin gözünə görünən nənəsi deyir ki, “Vaxt gələcək yarımdişlək alma nağıl danışacaq adamlara”. Nənə özü o nağılları uşaqlığında göydəndüşmə almalarla bitirirdisə, indi nəvəsi bir yarımdişlək almanın bütün nağılları necə gerçəyə çevirdiyinin şahididir. Artıq texnoloji simvola çevrilmiş alma markalı əşyalar hər cür nağılı həqiqətə çevirə bilir. Bunu müşahidə etmək və sadəcə bir neçə misra ilə şeirə gətirmək isə almanın işi deyil, bu Ramilin elmi və bədii təfəkkürünün sintezidir.\nKitabın texnikasında nəzərə çarpan digər bir cəhət isə “Əvəz-siz-lik” bölməsindədir. Belə ki, bu bölmədəki, hər bir şeir öz adı ilə yanaşı altı şəxs əvəzliyi ilə - mən, sən, o, biz, siz, onlar - şifrələnib. “Biz” başlığındakı “H” adlanan şeirin bütün misraları “h” samiti ilə başlayır. (Yada “Qəsideyi-şinniyə” düşür). Buradakı qeyri müəyyən əvəzliklər sonda üç hərf üstəgəl üç hərf sayına bərabər olan hər şey (hər- 3 hərf və şey-3 hərf) sözünə çevrilir. Bu üçhərfli sözlərdən üçbucaq da əmələ gəlib. Mən bunu uğurlu bir eksperiment kimi qəbul edirəm.\nForma özəlliklərindən keçək mövzu və məzmun cəhətlərinə. İlk öncə şeirlərin dili barədə onu deyim ki, müasir dilimizə hücüm etmiş əksər əcnəbi sözlər Ramilin şeirlərində vətəndaşlıq hüququ qazanıb. Şeirlərinə seçilmiş əndirəbadi adlara baxaq: “Metamorfoz”, “Kapitalizm”, “Metafizika”, “ToPaz”, “Metrobohema”, “Underground”. Düşünürəm ki, bu cür adlar sadəcə aldadıcı cazibədarlıq üçündür. Ondansa ən yaxşısı “Bir qadının gündəliyi”ndəki kimi yeddi şeirin hər birinə həftənin birinin adını qoymaq daha xoşa gəlimli və bir azca da millifason ideyadır.\nRamilin şeirlərində ən özəl cəhətlərdən biri də həyati müşahidələrlə bədii təfəkkürün bir araya gəlib özünü təsdiqləməsidir. Kitab ilk olaraq əmr cümləsiylə başlayır. “Yolmayın, çobanyastığının günahsız çiçəklərini”. Bu misralarda bütöv bir etnoqrafik yaddaşın izinə düşürük. Xalqın yaddaşında əsrlərlə daşlaşıb qalmış inanclara yeni açıq gözlə baxış görürük. “Cavabını bildiyiniz sualları başqasından soruşmayın”. Əslində bu hökm yalnız “Sevir, sevmir...” suallarının cavabı deyil. Bu bütövlükdə insanlığa verilən bir əmrdir. Bir sualın ki, cavabını bilirsiniz, o zaman əbəs yerə çobanyastığına zülm etməyin. Təbii ki, bu anlamda çobanyastığı artıq məcazi mənalar kəsb edərək obrazlaşdırılır. Eləcə də parabüzənlər.\nRamil şeirlərində küləyin, ağacın, suyun əvəzinə də danışmağı bacarır. Onun təbiət hadisələrinə verdiyi qeyri-adi yozumlara nəzər yetirək:\nKülək adamı sorğu-suala tutur.\nnimdaş paltonun deşiklərindən.\nYağış qeyri-romantik tərzdə\nbirbaşa ayaqqabının içinə yağır.\nKülək və yağış ən çox bədiiləşdirilən təbiət hadisəsidir. Amma etiraf edək ki, gətirilmiş nümunədə bu hadisələrə tam yeni məna verilmişdir. Küləyin onsuz da əsərkən müəyyən uğultusu olur. Ramil bu uğultudan yalnız onun eşidə biləcəyi sözləri anlayır. Sən demə, külək köhnəlmiş paltoya sığınmış insanlara niyə sən də təzəsini geyə bilmirsən sualını verir. Bu isə əslində peyzaj kimi görünən misraların ictimai məzmun kəsb etməsidir. Əksər yazarların yağışın yağmasına romantik yanaşma ilə tərənnümünü görmüşük. Ramil isə heç kəsin görmək istəmədiyi antiromantikanı insanın ayağına gətirir.\nRamil “Hamımızın bildikləri”nə də öz bildiyi kimi qiymət verir, daha doğrusu bizim görüb görməzlikdən gəldiklərimizi, bilib susduqlarımızı cəsarətlə şeirlərində ifadə edir:\nHamı bir az Amerikadır,\nbaşqasının evində kimyəvi silah axtaran.\nMən bilirəm. Yalanmı? Siz də bilirsiniz.\nHamı bir az Qəddafidir,\nöz ölkəsinin kanalzasiyasında tapılan.\nHamı bir az başqasıdır,\nolmaq istədiyi, ola bilmədiyi başqası.\nHamı bir az “rubl”dur,\nmiqrantları uzaqlaşdırmaq üçün\nöz dəyərini itirən.\nBizim folklorumuzda belə bir deyim var ki, ayının yüz oyunu bir armudun başındadır. Yəni əsas odur ki, sonda meşədəki ən yaxşı armudu ayı yesin. Eləcə də dünyadakı bütün “pullu oyunların” əsl səbəbi də hamımıza məlumdur. Rubl xüsusi kağızdan hazırlanmış dünyanın adi cansız pullarından biridir. Axı bu yazıq pulun olmayan ağlı onu necə qiymətləndirə bilər. Hamımız bilirik ki, pulları qiymətə mindirən də, qiymətdən salan da insandır. Pul isə sadəcə vasitələrdən biridir. Elə bir vasitə ki, nümunədən də göründüyü kimi, “hamı bir az rubldur”. Yəni mənafelər üstündə qurulan münasibətlər insanlararası olduğu kimi dövlətlərarası da olur. Süniləşmə insanlardan ölkələrə də keçib. “Hamı bir az başqasıdır, olmaq istədiyi, ola bilmədiyi başqası”...\n“Bircə hərf” şeiri belə yekunlaşır: “Və xoşbəxtliyə bircə hərf çatmır- o...” O, kimdirsə xoşbəxtlik olduğunu bilsəydi yerini tapardı. Həm də dilimizin özəlliyi ondadır ki, “o” əvəzliyi yeganə birhərfli sözdür. Ramil Əhməd də bunu çox ustalıqla gözdən yayındırmayıb. Məlumdur ki, xoşbəxtlik bir vaxt qafiyəsini tapmırdı, indi bir hərfli olub. İtə-itə gedir xoşbəxtlik. Bəlkə “O”nu mutlu edib mutluluqla əvəzləyək... “Məni elə sevəsən ki, sevilməkdən yorulam”.\nSafura Həsənzadə - Qadın bığlı romanlar...\nŞeir əyləncə deyil ki...\n“Yazıçı cərrahdır, o, təşrih edir, insanın ruhunu müalicə edir!”


TRACECA: “Regiondakı proseslər Azərbaycan üzərindən yükdaşımaları artırıb” | DƏNİZ XƏBƏR\nTRACECA: “Regiondakı proseslər Azərbaycan üzərindən yükdaşımaları artırıb”\n– Azərbaycanın Avropa-Qafqaz-Asiya nəqliyyat dəhlizinin Hökumətlərarası Komissiyasına sədrlik etdiyi iki il ərzində görülən işlərin qısa xülasəsi necədir?\n– İki illik bu dövr ərzində bir neçə mühüm layihələr irəli sürüldü. İlkin olaraq onu qeyd edim ki, yeni Baş katib seçildi. Həm requlativ sənədlərdə, həm də dəhlizin inkişafı ilə bağlı bir sıra təşəbbüslər göstərildi. Requlativ məsələlərə misal olaraq onu deyim ki, katibliyin müasirləşdirilməsi ilə bağlı təkliflər irəli sürüldü. Azərbaycan da bu proseslərdə fəal iştirak edirdi. Bu məsələlər strukturun dəyişdirilməsi, maliyyələşdirmə məsələlərinin prioritetləşdirilməsi, yeni maliyyələşdirmə qaydalarının qəbul olunması, TRASECA marşrutlarının optimallaşdırılması, marşrutların hansı meyarlar əsasında müəyyən olunması kimi məsələlərdir.\nBu dövr ərzində bütün dünya COVID pandemiyası ilə üzləşmişdi və ölkələr arasında razılaşdırılmış yükdaşıma qaydaları qəbul olunmuşdu. Sərhəd-keçid prosedurlarının harmonizasiyası irəli sürülmüşdü.\nDigər məsələ rəqəmsallaşdırma ilə bağlı idi. Bu dövr ərzində TRASECA-nın rəqəmsal konsepsiyası hazırlanıb qəbul edildi. Bundan əlavə 2030-cu ilə qədər konteyner yükdaşımalarının inkişafı ilə bağlı strategiya hazırlandı. Son iclasımızda 2022-2026-cı illər ərzində fəaliyyət planı və İnkişaf Strategiyası da qəbul olundu.\n– Qeyd etdiyiniz son iki sənəd haqqında bir qədər geniş məlumat verə bilərsiniz?\n– Əslində strategiya 2016-cı ildən 2026-cı ilə qədər qəbul olunub. Bu strateji plan müəyyən dövrlərə bölünür və hazırda 2022-2026-cı illər onun son dövrdür. Bu mərhələdə on il bundan əvvəl müəyyən edilmiş məsələlər, yəni təşkilatın inkişaf istiqamətləri ilə bağlı işlər görülür. Əsas məsələlərdən biri dəniz üzgüçülüyünün təhlükəsizliyi məsələsidir. 2030-cu ilə qədər konteynerləşdirmə strategiyası isə tamamilə yeni bir layihədir. Bu, xüsusən Azərbaycanın sədrliyi dövründə hazırlanıb. Bu sənədin işlənməsinə beynəlxalq maliyyə institutlarının ekspertlərini də cəlb etmişdik. Asiya İnkişaf Bankı, Dünya Bankı və TRASECA-nın ekspertləri birlikdə bir araşdırma apardı. Bu araşdırma Asiya-Avropa ölkələri arasında ticarətin proqnozlarını, pandemiya ilə əlaqədar inkişafın necə dəyişəcəyini göstərir və buna uyğun olaraq hansı strategiya ilə regionu və üzv ölkələri konteyner daşımalarına hazırlamağımızı nəzərdə tutur.\n– Nəyə görə məhz konteyner daşımaları?\n– Hazırda bizim bölgənin yerləşdiyi qovşaqda bir tərəfdən Avropa, digər tərəfdən Çin iqtisadiyyatı amilləri var. Bu ikisi öz aralarında ən çox əməkdaşlıq edən iqtisadiyyatlardır. Çinlə Avropa arasında illik 200 milyon tondan çox yük daşınır. Bunun da hardasa 90 %-i dəniz daşımaları ilə olur, 10 %-i isə yerüstü nəqliyyat dəhlizlərindən keçir. TRACECA dəhlizi Çindən Avropaya keçən ən qısa marşrutdur. TRACECA ölkələrinin əsas məqsədlərindən biri də odur ki, biz bu marşrutu inkişaf etdirək və bu marşrut üzrə daşımaları daha da səmərəli edək. Konteyner daşımaları burda böyük əhəmiyyət daşıyır.\nBurda bir neçə subyektiv və obyektiv faktorlar var. Subyektiv faktor odur ki, dəniz daşıması daha ucuzdur. Düzdür, pandemiya dövründə Çindən Avropaya konteyner daşımalarında bir qədər spekulativ bahalaşma gedib, qiymətlər 10 qat artıb. Məsələn, hazırda Çindən İtaliyanın Trieste limanına dənizlə daşıma 12 min ABŞ dollarından yüksəkdir. Adi vaxtda bu qiymət 1 200-1 500 ABŞ dolları arası idi. Elə gəmi var ki, 20-30 min, hətta 50 min konteyner daşıya bilir. Dəmir yolu ilə daşıma baha, dəniz yolu ilə isə gec olur. Dənizlə yük 40-50 günə olacaqsa, dəmiryolu ilə 10-20 günə çatır. Əgər biz çınqıl, kömür kimi yüklərdən danışırıqsa, bunları dənizlə də daşımaq olar. Amma texnikadan, dəbə aid əşyalardan danışırıqsa, onların bazara vaxtında çıxması çox önəm daşıyır və burda 30-40 gün böyük zamandır. Bu gün bütün ölkələr, həmçinin Azərbaycan başa düşürük ki, bölgədə konteyner daşımalarının inkişafı böyük önəmə malikdir. Çünki bu ən universal daşıma üsuludur.\nİyul ayında Azərbaycan Prezident Ələt Azad İqtisadi Zonasının açılışında iştirak etdi. Bu zonanın əsas bir əhəmiyyətini də qeyd edim. Azərbaycana gətirilən yük burda emal olunacaq, biz burda həmin yükə əlavə dəyər yaradaraq o məhsulu son vəziyyətə çatdıracağıq. Yəni yük xammal vəziyyətində iqtisadi zonaya daxil olur, oradan isə hazır məhsul kimi həm Azərbaycan, həm də xarici bazarlara çıxır. Bura həm dəniz, həm dəmir yolu vasitəsilə hansısa yüklərin gətirilməsi üçün şərait yaradılacaq.\n– TRACECA marşrutları hansı meyarlar əsasında müəyyən edilir?\n– TRACECA çərçivəsində 13 ölkə fəaliyyət göstərir. Bunlar Mərkəzi Asiya, Qafqaz və Avropa ölkələridir. Əvvəlki dövrdə 60-dan çox marşrut var idi. İki ölkə arasında olan hansısa beynəlxalq avtomobil yolu TRACECA-nın marşrutu çərçivəsinə salınırdı. Bu, bir az qeyri-müəyyənlik yaradırdı. Bir marşrutun nə dərəcədə uyğun olub-olmadığını müəyyən etmək üçün ilkin olaraq marşrutları müəyyənləşdirmə prinsiplərini müəyyən etdik. Bu prinsiplərə uyğun olaraq bir marşrutun TRACECA marşrutu hesab olunması üçün o azı üç TRACECA ölkəsinin ərazisini əhatə etməli, dəniz keçidi olmalıdır.\n– Hansı yükün hansı marşrutla daşınması qərarını isə daşıyıcı verir.\n– Bəli, bu artıq yükdaşıyıcının kommersiya fəaliyyətinə görədir. Bizim məqsədimiz əlverişli şəraitin yaradılmasıdır. Məqsədlərimizdən biri də mütəmadi olaraq həmin marşrutlar üzrə monitorinq işləri aparmaq, hansı sərhəd-keçid məntəqəsində problemlərin olduğunu müəyyən etməkdir. Azərbaycanın təşkilata sədrliyi dövründə sərhəd-keçid məntəqələrinin qiymətləndirilməsi metodikası hazırlandı. Bu metodikaya uyğun olaraq müəyyənləşdiririk ki, hansı sərhəd-keçid məntəqəsi daşıma üçün daha səmərəli, daha uyğundur. Həmin məlumatları portal vasitəsilə həm daşıyıcılara, həm də digər ölkələrə çatdırmağa çalışırıq. Əgər avtomobil daşımasıdırsa, sürücü və ya daşıyıcı şirkət tıxaca, pandemiyaya uyğun hansı marşrutun səmərəli olduğunu müəyyən edir. Hər ölkədə hər yük növünə görə müəyyən meyarlar var. Təhlükəli və təhlükəli hesab edilməyən yüklər var.\n– Bilirik ki, noyabrın 20-də Beynəlxalq Dəmiryolçular İttifaqı ilə birlikdə “TRACECA dəhlizi üzrə konteyner daşımaların inkişafı” mövzusunda seminar keçiriləcək.\n– Bəli, biz həmin seminara əsasən konteyner daşımaları üzrə püxtələşmiş daşıyıcıları dəvət etmişik. Orda əsas dəmiryolu daşıyıcıları və operatorları olaсaq. Beynəlxalq Dəmiryolçular İttifaqının da mütəxəssisləri iştirak edəcək. Onlarla birlikdə Avropada olan konteyner daşımaları üzrə tarifləri müəyyənləşdirmə prinsipləri, hansı meyarlara uyğun olaraq güzəştlərin edilməsi və digər mövzular ətrafında məsləhətləşmələr gedəcək.\n– Oktyabrın 21-də TRACECA Hökumətlərarası Komissiyasına sədrlik Azərbaycandan Bolqarıstana keçdi. Bu keçid Azərbaycan üçün hər hansı geriləməyə səbəb ola bilərmi?\n– Xeyr. 2018-ci ildə Ermənistan quruma sədr idi. Amma bu sədrlik dövründə Ermənistanın hansısa özünə aid məsələni həll edə bildiyi və ya Azərbaycanın ona qarşı çıxış edə bilmədiyi hal olmayıb. Hər hansı bir məsələnin bir ölkə əleyhinədirsə, o məsələ qəbul olunmur. Həm də nəzərə alsaq ki, Baş Katiblik Bakıdadır və bizim digər ölkələrdən üstünlüyümüz ondadır ki, biz depozitar ölkəyik və bu proseslərdə daha çevik şəkildə müşahidə və müdaxilə edə bilirik. Ona görə də sizi əmin edə bilərəm ki, sədrliyin Azərbaycandan keçməsinin bizim üçün heç bir fərqi yoxdur. Sədrlik hansı ölkədə olur olsun, Azərbaycan bütün proseslərə daimi nəzarət edir.\n– Beynəlxalq maliyyə təşkilatları TRASECA dəhlizi boyunca layihələrin maliyyələşdirilməsində nə dərəcədə maraqlıdırlar?\n– TRASECA ilk yarandığı vaxtlarda Avropa Komissiyası tərəfindən maliyyələşdirilirdi. Komissiya ilə birgə layihələr həyata keçirilirdi və 20 il ərzində dəhliz üzrə ümumən 150 milyon ABŞ dollarından çox investisiya yatırılmışdı. Onların arasında ilk illərdə infrastrukturun inkişafı aid layihələr, son dövrlərdə isə daha çox ümumi inkişafla bağlı layihələr olur. 2016-cı ildən Avropa Komissiyası tərəfindən belə bir mexanizm tətbiq olunmur. Son il ərzində bu istiqamətdə işlərimizi fəallaşdırdıq. Bu yayın əvvəlində bizim Baş katib Brüsseldə oldu. Orda Avropa Komissiyasının müxtəlif komissarları ilə görüşlər keçirildi. Bu gün biz müəyyən bir aktivlik müşahidə edə bilirik. Düzdür, maliyyələşmə məsələsinin hansı layihədə öz əksini tapacağını hələ ki, deyə bilmərik. Amma görürük ki, Avropa İttifaqından bu məsələyə maraq var.\nƏsas mövzu Zəngəzur dəhlizinin açılması ilə bağlıdır. Bizim Avropa İttifaqına mesajımız ondan ibarət idi ki, artıq regionda yeni bir reallıq var. Artıq yeni kommunikasiyaların açılması mövzusu aktualdır. Nəzərə alsaq ki, həm Ermənistan, həm Azərbaycan TRACECA-nın üzvüdür, biz Avropa İttifaqını hansısa bir texniki dəstək layihəsi ilə bu prosesə qoşulmağa dəvət elədik. Onlar bildirdi ki, işlər yolunda getsə, hər hansı texniki layihə həyata keçirilə bilər. İnfrastruktur olaraq ölkə başçısı da qeyd edib ki, Azərbaycan bu işləri öz maliyyə vəsaitləri hesabına görməyə hazırdır. Hazırda Azərbaycan bütün ölkələrə öz sözünü çatdırmağa çalışır ki, biz ölkə olaraq bütün investisiyaların yatırılmasına açığıq. Əgər beynəlxalq təşkilatların maliyyə ayırmağından danışırqsa, bu artıq Azərbaycan dövləti ilə bu təşkilatlar arasında danışıqlardan asılıdır.\n– Hazırda TRACECA necə maliyyələşir?\n– 2016-ci ilə qədər Avropa Komissiyasından dəstək alırdıq. 2005-ci ildə TRACECA ölkələri arasında birgə maliyyələşdirmə barədə müqavilə imzalandı. Həmin müqaviləyə əsasən hər ölkə təşkilata illik ödəniş edir və ona uyğun olaraq təşkilatın büdcəsi formalaşır. Bu ödəniş hər bir ölkə üzrə standart 60 min avrodur.\n– Bu ödənişin məbləği dəyişə bilərmi?\n– Bu, artıq Hökumətlərarası Komissiyada müəyyənləşdirilə bilər. Bütün ölkələr razılaşsa, buna kritik müdaxilə lazım olsa, məbləğin dəyişilmə qərarı komissiyada verilər. Hələ ki, belə bir məsələ yoxdur. Amma büdcənin formalaşdırılması və büdcə vəsaitlərinin xərclənməsi prinsipləri, növbəti il üçün planlaşdırılan büdcə hər il komissiyada müzakirə edilir. Hesabatlar verilir, hər ilin əvvəli audit komissiyası keçirilir və bu komissiya üç ölkədən ibarət olur. Üzv ölkələr indiki sədr, əvvəlki sədr və sonrakı sədrlik edəcək ölkələr olur.\n– 2022-ci ilin büdcəsi artıq müəyyənləşdirilib?\n– Bəli, təqribən 700 min avro civarındadır. Bu, əsasən təşkilatın irəli sürdüyü hanısa tədbirlərin, seminarların keçirilməsi, milli katibliklərin, baş katibliyin ofis xərclərinin qarşılanması və digər təşkilatı xərclər üçün nəzərdə tutulur.\n– Yükdaşıma proseslərinin rəqəmsallaşdırılması istiqamətində işlər nə yerdədir?\n– Bununla bağlı mərhələli şəkildə və bir neçə istiqamət üzrə hərəkət etməyə çalışırıq. İlkin olaraq “Vahid Tranzit Sazişi”ni qeyd etmək istərdim. Bu saziş avtomobil yükdaşımalarının ölkələr arasında rəqəmsal sənəd üzərindən həyata keçirilməsini nəzərdə tutur. Türkiyədən Orta Asiyaya yükdaşıma həyata keçirilirsə, həmin yükdaşıyıcı hər bir ölkədən tranzit icazəsini almalıdır. Bu saziş imzalandığı təqdirdə artıq proses daha səmərəli olacaq. Həm maliyyə, həm də vaxt baxımından qənaət ediləcək.\n– Sənədin qüvvəyə minməsi hansı mərhələdədir?\n– Azərbaycan da daxil olmaqla 6 ölkə bu sazişə maraq göstərib. Hazırda Azərbaycanda bu sənəd dövlətdaxili razılaşdırma prosedurunu keçir. Prosedur bitəndən sonra etiraz olmazsa, bu sənəd imzalanacaq. Hələlik ilkin maraq göstərilir. Bütün ölkələr tərəfindən razılaşdırma prosesdurları bitəndən sonra imzalanma olacaq.\n– Sənədin qüvvəyə minməsi üçün bütün ölkələr tərəfindən qəbul edilməlidir?\n– Xeyr, belə bir prinsip yoxdur. Ukrayna-Özbəkistan-Türkiyə-Gürcüstan-Azərbaycan-Qazaxıstan marşrutundan danışırıqsa, ilkin mərhələdə əgər bu ölkələr imzalasalar, bu o deməkdir ki, həmin ölkələr arasında artıq bu proses tətbiq oluna bilər. Növbəti mərhələdə hansı ölkə qoşulmaq istəsə, rəyini bildirir və həmin sazişə qoşula bilir. Bu rəqəmsal arxitekturun bir komponentidir. Təşəbbüs Baş Katiblik tərəfindən irəli sürülüb və hazırda altı ölkədə daxili razılaşdırma prosedurundadır.\nDigər bir sənəd isə Qlobal Tranzit sənədidir. Bu, İBM və Beynəlxalq Diplomatiya Mərkəzinin irəli sürdüyü layihədir. Hazırda pilot daşınmanın həyata keçirilməsi məsələsi müzakirə edilir.\n– TRASECA-nın Azərbaycan hissəsindən keçən yükdaşımaların həcmində nə kimi dəyişiklik var?\n– Indiki dövrdə yükdaşıma istiqamətləri 3-5 ay ərzində dəyişə bilir. Bunun siyasi və iqtisaid faktorları da var. Məsələn, Ukrayna ilə Rusiya arasında münasibətlərin pozulması Azərbaycan üzərindən Ukraynadan Orta Asiyaya yükdaşımaların artımına gətirdi. Eyni zamanda pandemiya dövründə Türkimənistan və İran arasında olan məhdudiyyətlərə görə Türkiyənin bir çox daşıyıcıları Azərbaycan dəhlizindən istifadə edirdi və bu da kəskin dərəcədə Azərbaycan üzərindən Türkiyə-Orta Asiya istiqamətində olan avtomobil daşımalarını artırdı. Obyektiv faktorlara gəlincə, son üç ildə ölkə başçısı tərəfindən nəqliyyat sektoruna göstərilən diqqətin və tətbiq edilən strategiyanın bariz nümunəsidir ki, qeyri-neft tranzitinin həcmi neft və neft məhsullarından daha çoxdur. Bu prosesləri bu ilin altı ayı ərzində müşahidə edə bildik. Tutaq ki, ilk altı ayda ümumi tranzit daşıma 4 milyon ton idisə, bunun 1,9 milyonu qeyri-neft məhsulları idi.\n– Növbəti illərə aid planlar barədə qeyd etmədikləriniz oldu?\n– Bir neçə istiqamətdə irəli getmək planlaşdırırıq. Birincisi istəyirik ki, konteyner daşımaları ilə bağlı TRACECA ölkələri arasında TRACECA qatarını yola salaq. Ola bilər bu qatar Rumıniyadan Orta Asiya, yaxud əksinə, Orta Asiyadan Avropa istiqamətində yola düşsün. Bu, mövcud bir marşrutdur. Sadəcə konteynerləşdirmə strategiyası çərçivəsində yeni prinsiplərə uyğun olaraq bu marşrut üzrə tarif siyasətinin, sərhəd-keçid məntəqələrində hansısa problemlərin olub-olmamasının yoxlanması məqsədilə test rejimində bir TRACECA qatarını yola salmaq istəyirik.\nRəqəmsallaşma ilə də bağlı test rejimində bir pilot layihə həyata keçirmək istəyirik ki, yeni texnologiyaların üzv ölkələrin sisteminə necə uyğunlaşdığını görək. Rəqəmsal konsepsiya ilə bağlı irəli getmək istəyirik. Əsas məqsəd – ölkələr arasında, kommersiya şirkətləri və dövlət strukturları arasında səmərəli bir dialoq yaratnaqdı, səmərəli informasiya mübadiləsi olsun.\nTarif məsələlərinə yenidən baxılmasını istəyərdik. Çünki biz inanırıq ki, bizim dəhlizin önəmi çox böyükdür.\nAz öncə Çinlə Avropa arasında okean daşımalarında olan problemi qeyd etdik. Qiymətlər on dəfə artıb. Keçən ilin ortalarında Süveyş kanalında tankerin batması ilə böhran yaşandı. Dünyanın demək olar 12 % tranziti həmin kanaldan keçir. Bu da Avropa-Asiya arasında yerüstü yükdaşımalarının çox önəmli olduğunu qabartdı. Bu yükdaşımalarında da Azərbaycan üzərindən keçən Orta Dəhlizin payının artırılması çox aktual və real məsələdir. Bizim də məqsədimiz buna xidmət etməkdir. Biz istəyirik ki, yükdaşıma tarifləri üzərində hansısa bir dialoq yaradaq. Amma bu məsələyə çox müdaxilə edə bilmirik. Çünki hər ölkənin öz tarif müəyyənləşdirmə prinsipləri var. Mümkün olduğu təqdirdə tariflərə nəzər yetirməyə çalışırıq. Göstərməyə çalışırıq ki, hansı ərazidə tariff ucuz olsa, yükdaşıma daha da artar.\nPrevious articleRusiya Müdafiə Nazirliyi ABŞ-a xəbərdarlıq edib\nNext articleSüveyş kanalından keçid qiyməti artırılıb


Qasım Süleymani: “İraqı idarə edənlər bizim kadrlardır”\n30 May 2016 - 21:47\nQasım Süleymani:“İraqı idarə edənlər bizim kadrlardır”\n"İranla çox yaxşı əlaqələri olan kadrlar artıq İraqı idarə edir".\nStrateq.az xəbər verir ki, bu etiraf İranın Yaxın Şərq siyasətini müəyyənləşdirən və “Qüds qüvvələri”nin komandiri olan Qasım Süleymani tərəfindən səsləndirilib.\n“Tesnim” xəbər agentliyinin ingilizcə bölməsinin bildirdiyinə görə, İslami Şura Məclisinin deputatları ilə bir araya gələn Süleymani İraq-Suriya-İran əlaqələri barədə onlara məlumat verib. General Süleymani deyib:\n"Amerika İranla yaxşı münasibətləri olan qrupların İraqda heç bir təsir gücünün ola bilməyəcəyini zənn edirdi. Lakin bizə yaxın kadrlardan təşkil olunan İraq İslam Ali Məclisi bu ölkədə hakimiyyət başındadır”.\nSüleymani İran əsgərlərinin İraqda savaşması barədə deyilənləri isə təkzib edib və buna lüzum olmadığını bildirib: “Hazırda İran əsgərlərinin İraqda olması lazım deyil. Çünki orada olanlar onsuz da bizə yaxındırlar və Fellucədə hərbi əməliyyatları davam etdirirlər".\nGeneralın fikrincə, İranın bölgədəki hərbi mövqeyi olmasaydı, Yaxın Şərqin böyük hissəsində İŞİD hökm sürəcəkdi.\nQeyd edək ki, bir müddət əvvəl sosial şəbəkələrdə Qasım Süleymaninin hərbi əməliyyatları idarə etmək üçün Fəllucədə olduğu bildirilirdi.


Cənubi Qafqazda davamlı sülhün və sabitliyin təmin olunması üçün Ermənistan qoşunları Azərbaycan ərazilərini azad etməlidir-XİN başçısı - Trend.Az\nCənubi Qafqazda davamlı sülhün və sabitliyin təmin olunması üçün Ermənistan qoşunları Azərbaycan ərazilərini azad etməlidir-XİN başçısı\nErmənistan-Azərbaycan münaqişəsi Materials 2 Oktyabr 2008 19:47\nAzərbayan, Bakı, 02 oktyabr/ Trend ,müxbir İ.Əlizadə/ Rəsmi Bakı hesab edir ki, Cənubi Qafqaz bölgəsində davamlı sülhün və sabitliyin təmin edilməsi üçün Azərbaycanın Ermənistan tərəfindən işğal olunan əraziləri təcavüzkar qoşunlardan azad edilməlidir. "Bölgədə sülhə və sabitliyə nail olmaq üçün, eyni zamanda məcburi köçkünlərin öz torpaqlarına qaytarılması və həmin ərazilərin infrastrukturunun bərpa edilməsinin vacibdir", bu barədə Azərbaycanın xarici işlər naziri Elmar Məmmədyarov cümə axşamı Norveç Krallığının xarici işlər nazirinin müavini Raymond Yohansenlə görüşündə bildirib. Məlumatı XİN mətbuat xidməti yayıb.\nTrend - un arayışı: Ermənistan Azərbaycan ərazisinin 20 faizini - Dağlıq Qarabağı və ətrafındakı yeddi rayonu işğal edib. İşğal 1988-ci ildən başlayıb, 1991-ci ilin dekabrınadək Şuşa və Xocalı istisna olmaqla, Dağlıq Qarabağ Azərbaycanın nəzarətindən çıxıb. 1992 -1993 - cü illərdə isə, Şuşa, Xocalı və Dağlıq Qarabağın ətrafındakı daha yeddi rayon işğal edilib. 1994 - cü ildə Ermənistanla Azərbaycan arasında atəşkəs haqqında razılıq əldə olunub və indiyədək də tərəflər arasında sülh danışıqları davam etdirilir.\nMəmmədyarov qeyd edib ki, Ermənistanın təcavüzkar siyasəti bütün regionun inkişafına zərbə vurur və problemin yalnız Azərbaycanın ərazi bütövlüyü çərçivəsində həll edilməsi mümkündür.\nCənubi Qafqaz regionunda baş verən proseslərə toxunan Raymond Yohansen Ermənistan - Azərbaycan Dağlıq Qarabağ münaqişəsinin Azərbaycanın ərazi bütövlüyü çərçivəsində həll edilməsinin və məcburi köçkünlərin öz torpaqlarına qayıtmasının vacibliyini vurğulayıb.\nYohansen hazırki səfəri çərçivəsində Azərbaycanla Norveç arasında ikitərəfli münasibətlərin inkişaf etdirilməsi, xüsusən informasiya texnologiyaları və təhsil sahəsində əməkdaşlığın genişləndirilməsi üçün danışıqların aparılacağını, həmçinin, XİN-in Diplomatik Akademiyasında görüş keçirəcəyini qeyd edib.\nGörüş zamanı tərəflər iki ölkə arasında əlaqələrin hazırkı səviyyəsindən, xüsusən də enerji sahəsində əməkdaşlıqdan razılıqlarını ifadə ediblər.


Ötən il muzey işi və mədəni sərvətlərə nəzarət sahəsində mühüm işlər görülüb – İctimai-Siyasi Media Portalı\nÖtən il muzey işi və mədəni sərvətlərə nəzarət sahəsində mühüm işlər görülüb\nÖtən il Mədəniyyət Nazirliyi tərəfindən muzey işi və mədəni sərvətlərə nəzarət sahəsində mühüm işlər görülüb.\nAZƏRTAC xəbər verir ki, hesabat dövründə nazirliyin nəzdində fəaliyyət göstərən muzeylərin 2019-cu il üçün statistik hesabatları toplanılıb və muzey işi və mədəni sərvətlərə nəzarət şöbəsində qeydiyyata alınıb.\nMədəniyyət Nazirliyinin 2019-cu il üçün tərtib olunmuş İş Planının icrasını təmin etmək məqsədilə Qəbələ Tarix-Diyarşünaslıq, Cəfər Cabbarlının Xızıdakı Ev, M.Ə.Sabirin Şamaxıdakı Ev, Tovuz rayonunda fəaliyyət göstərən Aşıq Hüseyn Bozalqanlı adına Aşıq Sənəti Dövlət və Tarix-Diyarşünaslıq muzeylərinin bədii tərtibat işlərinin aparılması və Cəbrayıl rayonu Cocuq Mərcanlı kəndində Multimedia və İnformasiya Muzey Mərkəzinin yaradılması ilə bağlı layihələr hazırlanıb və rəhbərliklə razılaşdırılıb. Hazırda layihələrin həyata keçirilməsi ilə bağlı müvafiq işlər aparılır.\nÖtən ilin martın 15-də Beynəlxalq Türk Mədəniyyəti və İrsi Fondunun, eləcə də Türkiyənin ölkəmizdəki səfirliyinin iştirakı ilə Azərbaycan Musiqi Mədəniyyəti Dövlət Muzeyinə hədiyyə edilmiş 12 ədəd türk musiqi alətlərinin təqdimat mərasimi keçirilib.\nAprelin 29-da Azərbaycan milli rəngkarlıq sənətinin görkəmli nümayəndəsi, Xalq rəssamı Əzim Əzimzadənin Bakı şəhərindəki xatirə muzeyinin təmirdən sonra açılış mərasimi olub. Həmçinin “18 may Beynəlxalq Muzeylər Günü” ərəfəsində mayın 17-də Azərbaycan Milli İncəsənət Muzeyinin birinci korpusunun əsaslı təmir və yenidənqurmadan sonra ictimaiyyət üçün açılışı və nazirlik tərəfindən respublika muzeylərinə həsr olunmuş “museums.az” internet bələdçisinin təqdimat mərasimi təşkil olunub.\nSentyabrın 28-də Azərbaycan Milli Xalça Muzeyində, Heydər Əliyev Fondunun və Mədəniyyət Nazirliyinin təşkilatçılığı ilə keçirilən II Nəsimi – şeir, incəsənət və mənəviyyat Festivalı çərçivəsində böyük mütəfəkkir İmadəddin Nəsiminin 650 illik yubileyinə həsr olunmuş Beynəlxalq xalça eskizi müsabiqəsinin yekun sərgisi təşkil olunub.\nOktyabrın 30-da Malayziyanın paytaxtı Kuala-Lumpur şəhərində Asiya Milli Muzeylər Assosiasiyasının (ANMA) 7-ci konfransı keçirilib və ölkəmiz burada təmsil olunub. Konfrans çərçivəsində səsvermə keçirilib və Azərbaycan Milli İncəsənət Muzeyi Asiya Milli Muzeylər Assosiasiyasına üzv qəbul edilib.\nAzərbaycan Milli İncəsənət Muzeyində noyabrın 6-da Əməkdar incəsənət xadimi, Azərbaycan Milli İncəsənət Muzeyinin direktoru Çingiz Fərzəliyevin “Zamanın pillələri ilə” adlı fərdi sərgisi açılıb. Sərgi Çingiz Fərzəliyevin yaradıcılıq fəaliyyətinin 50 illiyinə və Azərbaycan Respublikası Prezidenti tərəfindən təsviri sənətinin inkişafında xidmətlərinə görə “Şöhrət” ordeni ilə təltif edilməsinə həsr olunub.\nNoyabrın 18-də görkəmli yazıçı-dramaturq, publisist, naşir, ictimai xadim Cəlil Məmmədquluzadənin ev-muzeyinin renovasiyasından sonra açılış mərasimi keçirilib. Noyabrın 22-də Bakı Kitab Mərkəzində Azərbaycan Milli Xalça Muzeyinin 50 illik yubileyinə həsr olunmuş “Azərbaycan Xalça Muzeyi” kitabının təqdimat mərasimi keçirilib.\nNoyabrın 22-də Azərbaycan Milli İncəsənət Muzeyində “Azərbaycan muzeylərində audio-bələdçi” və “Sənə hekayəmi danışmaq istəyirəm” layihələrinin təqdimat mərasimi olub.\nXızı rayonunda fəaliyyət göstərən Cəfər Cabbarlının ev-muzeyinin binasında rekonstruksiya, əsaslı təmir işləri aparılıb, inzibati və fond otaqları üçün yeni bina tikilib. Hazırda bədii tərtibat işləri həyata keçirilir.\nTovuz rayonunda fəaliyyət göstərən Aşıq Hüseyn Bozalqanlı adına Azərbaycan Aşıq Sənəti Dövlət Muzeyi üçün nazirlik tərəfindən müasir memarlıq üslubunda 3 mərtəbəli yeni bina inşa edilib və “Adzone” şirkəti tərəfindən müasir muzey işinin tələblərinə uyğun bədii, digital, elektron avadanlığı və proqramlarla təchiz edilmiş interaktiv ekspozisiya təşkil olunub.\nMədəniyyət Nazirliyi “Setline” şirkəti ilə birlikdə Rayon (şəhər) Heydər Əliyev mərkəzlərinin informasiya portalı hazırlanıb və mayın 8-də ümummilli lider Heydər Əliyevin anadan olmasının 96-cı ildönümü ərəfəsində Bakı şəhər Heydər Əliyev Mərkəzində portalın təntənəli təqdimatı keçirilərək ictimaiyyətə açıq elan edilib. Hazırda portalın davamlılığı təmin olunur və Heydər Əliyev mərkəzləri tərəfindən mütəmadi olaraq müvafiq məlumatlarla zənginləşdirilir.\nAnkarada yanğın ağır faciəyə səbəb olub


“Şahdağ” Turizm mərkəzi qış mövsümünə tam hazırdır\n15-12-2017 | 11:32\n“Şahdağ” Turizm Mərkəzi qış mövsümünə tam hazırdır. Dekabrın 16-dan etibarən 11 xizək lifti və 13 sürüşmə yamacı xizək və snoubord həvəskarlarının ixtiyarında olacaq.\n“Şahdağ” Turizm Mərkəzi hər mövsümün açılışında turistləri yeniliklərlə, xoş sürprizlərlə qarşılayır. Bu dəfə də ənənə davam edəcək. Xizək mövsümünün rəsmi açılışı dekabrın 16-da olacaq. Təntənəli mərazimdə qışın başlanğıcını bayram kimi qeyd edən turistlər üçün maraqlı tədbir proqramı hazırlanıb. Məhz həmin gün ərzində canlı musiqi, DJ, açıq havada qış yarmarkası, uşaqlar üçün maraqlı əyləncələr qonaqların istirahətinə unudulmaz anlar əlavə edəcək. Bundan başqa...\nBundan ötrü xidmət növlərinin istər sayında, istərsə də keyfiyyətində təkmilləşmə işləri aparılıb. Mövsüm boyu 13 qış əyləncəsi qonaqların ixtiyarında olacaq. Bu il ilk dəfə ağappaq qarla örtülən Şahdağ yamaclarını yüksəklikdən seyr etmək imkanı verən tandem paraplan uçuşları reallaşdırılacaq. Məhz buna görə də ekstrimi sevənlər dincəlmək üçün “Şahdağ” Turizm mərkəzini seçirlər. Turistlərin coğrafiyası isə ildən-ilə genişlənir.\nBuna isə aparılan təbliğat işləri ilə nail olunub. “Şahdağ” Turizm mərkəzinin turizm potensialının regional və beynəlxalq səviyyədə tanıdılması məqsədilə il ərzində müxtəlf sərgi, konfrans, seminarlar keçirilir. Turizm şirkətləri ilə əlaqələr qurulur, info-turlar təşkil olunur. Bütün bunlar isə mərkəzin populyarlığını yerli və xarici turistlər arasında artırıb.\nÜmumi statistik göstəricilərə gəlincə... Yay mövsümü ərzində mərkəzə 40 000-dən çox turist üz tutub. Bunun da 68 faizdən çoxunu əcnəbi turistlər təşkil edib. Bu isə ötən ilin yay mövsümündəki rəqəmləri üstələyib. Qış aylarında da turistlərin sayında yüksək artım gözlənilir.


Bərdədə Milli Qəhrəman Alı Mustafayevin anadan olmasının 66-cı ildönümü münasibətilə tədbir keçirilmişdir | VətənNaminə.Az\nBərdədə Milli Qəhrəman Alı Mustafayevin anadan olmasının 66-cı ildönümü münasibətilə tədbir keçirilmişdir\n2018-ci il aprelin 14-ü Bərdə şəhər A.Mustafayev adına 5 saylı tam orta məktəbdə Azərbaycanın Milli Qəhrəmanı Alı Mustafayevin anadan olmasının 66-cı ildönümü münasibətilə tədbir keçirilmişdir. Tədbirdə Milli Qəhrəmanın ailə üzvləri, tələbə yoldaşları, Bərdə rayon Təhsil şöbəsinin müdürü Rzaqulu Şərifov, Azərbaycan QMƏVŞAİB Bərdə rayon filialının sədri Etibar Hüseynova, məktəbin rəhbərliyi və müəllim kollektivi iştirak etmişlər.\nMərasim milli qəhrəmanını büstünün ziyarət olunması ilə başlandı. Tədbir iştirakçıları abidənin önünə gül-çiçək dəstələri düzdülər.\nTədbirdə R.Şərifov, E.Hüseynova, məktəbin direktoru T. Həmidov, əməkdar müəllim M. Nəbaqqi vətənpərvərlik mövzusunda çıxışlar etdilər. Milli Qəhrəmanın tələbə yoldaşları, yaxın dostları onun haqqında xatirələrini söylədilər. Milli Qəhrəmanın ailə üzvləri Alı Mustafayevin xatirəsi əziz tutduqları üçün bərdəlilərə öz minnətdalıqlarını bildirdilər.\nTədbirin sonunda məktəbin direktoru T.Həmidov vətənpərvərlik tədbirlərinin keçirilməsindəki xidmətlərinə görə Azərbaycan QMƏVŞAİB-in təsis etdiyi “Vətən Naminə” medalı ilə təltif edildi.


İslam aləminin sevinc dolu üç günü | Sizinyol.com\nİslam aləminin sevinc dolu üç günü\nSeyyidüşşühəda – Şəhidlər ağası İmam Hüseyn (ə) hicri 4-cü il, şəban ayının 3-ü Mədinədə dünyaya göz açdı. Onun adı Tövrada “Şübeyr”, İncildə “Tab” kimi xatırlanır.\nHicrətin 26-cı ili, şəban ayının 4-ü “Qəməri Bəni-Haşim” adı ilə tanınmış Əbülfəzlin (ə) mövlud günüdür. Islam aləmində Həzrət Əbülfəzl (ə) Haşim nəslinin ayı (Qəməri-Bəni-Haşim) adı ilə məşhurdur. Atası, Həzrət Əli (ə), anası Ümmülbənidir. Öz şücaəti ilə tarixə silinməz iz salmış, Kərbəlada qəhrəmanlıq tarixi yaratmışdır.\nİmam Əli ibn Hüseyn – İmam Səccad (ə) hicrətin otuz səkkizinci ili, 5 şəbanda dünyaya göz açıb. Hicrətin əllinci ili imam Həsənin (ə) şəhadətindən sonra Müaviyə ilə mübarizə aparan İmam Hüseynlə (ə) on il birlikdə olmuşdur. Atasının şəhadəti zamanı Kərbəlada idi. Kərbəla faciəsindən sonra əsirlərlə birlikdə Kufəyə, sonra isə Şama aparılmışdır. Bu səfərdə o, müsibət və çətinliklər zamanı digər əsirlərin pənahı və himayədarı olmuşdur. O, bu səfər zamanı öz mətin çıxışları ilə lənətlik Yezid istibdadının əsaslarını sarsıtmışdır./Haqqyolu


Noyabrın 19-da Cəlilabad Rayon Təhsil Şöbəsinin müdiri Qərənfil Əhmədova ümumtəhsil məktəblərinin direktorları ilə videokonfrans keçirib. Videokonfransda Təhsil Şöbəsinin əməkdaşları, rayonun ümumtəhsil məktəblərinin rəhbərləri və bəzi fəal müəllimlər iştirak ediblər.\nVideokonfransı Təhsil Şöbəsinin müdiri Qərənfil Əhmədova açaraq başda Ali Baş Komandan cənab İlham Əliyev olmaqla Ordumuzun Qarabağın azadlığı uğrunda apardığı Böyük Vətən müharibəsində qazandığı tarixi qələbə münasibətilə təhsil işçilərini təbrik edib, şəhidlərimizə rəhmət, yaralılarımıza Allahdan şəfa diləyib. Həmçinin Q. Əhmədova Şuşa şəhərinin və ölkənin işğal altında olan digər ərazilərinin azad edilməsində ordumuzun və dövlətimizin əldə etdiyi nailiyyətlərin təşviqinin aparılması, Azərbaycan Ordusunun şanlı qələbəsi barədə maarifləndirici tədbirlərin görülməsi məqsədilə Azərbaycan Respublikasının Təhsil nazirinin 16 noyabr 2020-ci il tarixli, F-512 nömrəli əmri ilə təsdiq edilmiş Fəaliyyət Planı barədə iştirakçılara ətraflı məlumat vermişdir.\nDaha sonra Şabanlı kənd tam orta məktəbin direktoru Sucayət Mehdiyev və Şuşa şəhərindən olan Uzuntəpə kənd 1 nömrəli tam orta məktəbin Azərbaycan dili və ədəbiyyat müəllimi Təranə Əliyeva çıxış edərək tarixi qələbəmiz münasibəti ilə iştirakçıları təbrik etmiş və ürək sözlərini bildirmişlər.\nMəlumat üçün bildiririk ki, Cəlilabad rayonu üzrə 28 nəfər təhsil işçisi könüllü olaraq ön cəbhəyə yola düşərək Vətən torpaqlarının azad olunması uğrunda öz şücaətlərini göstəriblər. Həmçinin ehtiyatda olan leytenant, Fərzili kənd ümumi orta məktəbin kimya-biologiya müəllimi Rəhimov Tural Arif oğlu döyüşlərin ilk günündən könüllü şəkildə orduya yazılaraq torpaqların azadlığı uğrunda qəhrəmancasına canından keçmiş və şəhidlik zirvəsinə ucalmışdır.\nAçar sözlər: 9 Noyabr, konfrans, müəllim, məktəb, məktəbdənkənar fəaliyyət, Prezident, rayon təhsil şöbəsi, şagird, sağlam təhsil, tədbir, təhsil naziri, təhsil siyasəti, ümumi təhsil


Bu gun Mehemmed Emin Resulzadenin vefati gunudur - Azadliq Xeber\nBu gun Mehemmed Emin Resulzadenin vefati gunudur\n6 Mart, 2018 00:00 xeber – Bu gün Azərbaycanın dövlət və ictimai xadimi, siyasətçi və publisist, Azərbaycan Xalq Cümhuriyyətinin (1918-1920) banilərindən və Azərbaycan siyasi mühacirətinin liderlərindən olmuş Məhəmməd Əmin Rəsulzadənin vəfatı günüdür.\n“Report” xəbər verir ki, Məhəmməd Əmin Rəsulzadənin dünyasını dəyişməsindən 63 il ötür.\nMəhəmməd Əmin Rəsulzadə 1884-cü il 31 yanvarında Bakının Novxanı kəndində anadan olub. Atası oğlunu məşhur pedaqoq Sultan Məcid Qənizadənin müdir olduğu ikinci “Rus-müsəlman” məktəbinə qoyub, buranı bitirdikdən sonra M.Ə.Rəsulzadə öz təhsilini Bakı texniki məktəbində, rus dilində davam etdirib. Milli istiqlal hərəkatımızın və təkcə türk ellərində deyil, bütün Şərq, İslam aləmində ilk respublika üsul-idarəsi olan Azərbaycan Demokratik Respublikasının təməl daşını qoyan Məhəmməd Əmin Rəsulzadənin inqilabi fəaliyyətinin ilk illəri də məhz bu dövrə təsadüf edir. 1902-ci ildə on yeddi yaşında olan M.Ə.Rəsulzadə “Müsəlman gənclik təşkilatı”nı yaradıb. Bu, XX əsrdə Azərbaycanda rus müstəmləkə üsul-idarəsinə qarşı gizli mübarizə aparan ilk siyasi təşkilat idi.


admin, Author at İdmanXəbər - Page 5025 of 5036\nHəftənin ən yaxşı 5 qolu – VİDEO\n“Borussiya”da zədə problemi\n“Borussiya”nın türkəsilli futbolçusu İlkay Gündoğan ən azı iki həftə yaşıl meydanlardan uzaqda qalacaq. Yarımmüdafiəçi Almaniya millisinin Paraqvayla oyununda (3:3)zədələnib. Bu isə futbolçunun ən azı iki\nRoberto Karlos canlı yayımda çətin anlar yaşadı – VİDEO\nTürkiyə Superliqasında mübarizə aparan “Sivasspor”un baş məşqçisi Roberto Karlos qatıldığı televiziya verilişində sürprizlə qarşılaşıb. Canlı yayım vaxtı studiyaya daxil olan bir quş braziliyalı çalışdırıcını qorxudub.\n“Arsenal”ın daha bir aparıcı futbolçusu zədələnib. “Topçular”ın ispaniyalı yarımmüdafiəçisi Mikel Arteta bud sümüyündən aldığı zədə səbəbindən böyük ehtimalla bir ay yaşıl meydanlardan uzaq qalacaq. Xatırladaq\nSubaşiç “Orduspor”da hansı nömrəli formanı geyinəcək?\nTürkiyə birinci liqa klublarından “Orduspor”la müqavilə imzalayan millimizin üzvü Branimir Subaşiçin bu klubda geyinəcəyi formanın nömrəsi məlum olub. Türkiyə klubu ilə iki illik müqavilə imzalayan\n1 … 5. 024 5. 025 5. 026 … 5. 036


Azərbaycanın böyük dividend əldə edəcəyi qələbə\n2022-ci ildə Azərbaycan dünya kosmik gündəliyini müəyyən edəcək.Ölkəmiz daha bir beynəlxalq və əlamətdar tədbirə ev sahibliyi edəcək. Vaşinqtonda Beynəlxalq Astronavtika Federasiyasının baş assambleyasında keçirilmiş seçkilərdə Bakı şəhəri 2022-ci ildə Beynəlxalq Astronavtika Konqresinə ev sahibliyi etmək hüququ qazanıb. Müasir texnologiyalar sahəsində dünya miqyasında ən mötəbər beynəlxalq tədbirin ölkəmizdə keçirilməsi Azərbaycanın siyasi nüfuzunun təzahürüdür və ona olan inamın nəticəsidir.\n''Dünya kosmik gündəliyi 2022-ci ildə Azərbaycanda müəyyən ediləcək''.\nBunu Azərkosmos ASC-nin Beynəlxalq əlaqələr üzrə müşaviri Abbas Məmmədov bildirib. O, qeyd edib ki, ölkəmiz Beynəlxalq Astronavtika Konqresinə ev sahibliyi etmək üçün güclü rəqiblərlə mübarizə aparmalı olub. Bakı Sinqapur, Rio-de-Janeyro və Dehlinin olduğu yarışdan qalib çıxmağı bacarıb. Beynəlxalq astronavtika aləminin bu dörd şəhərdən məhz Bakını seçməsi Azərbaycanda gedən proseslərə dünya miqyasında böyük rəğbətin olduğunu göstərir. Bakının bu yarışdan qalib ayırlmasının səbəbləri bununla da bitmir.Hələ 1973-cü ildə Sovet İttifaqı dönəmində Beynəlxalq Astronavtika Konqresi ulu öndər Heydər Əliyevin Azərbaycanın rəhbəri kimi böyük səyi nəticəsində bu Konqres məhz Bakıda keçirilib.. Abbas Məmmədovun sözlərinə görə, tədbir çərçivəsində azərbaycana gələcək qonaqlar dünyanın texnoloji gündəliyini müəyyən edən qurumların rəhbərləridir\nAbbas Məmmədov qeyd edib ki, 73-cü konqresə ev sahibliyi etmək üçün bakıyanvar ayında öz namizədliyini irəli sürüb. O, Bakının namizədliyini uğurlu edən faktorlardan və qələbə yolundan da danışıb\nYüksək texnologiyaları inkişaf etdirən ölkələrdən biri olan Azərbaycanda konqresdən sonrakı dövrdə yeni texnoloji inkişaf dövrü olacaq. Qeyd edək ki, hər il keçirilən konqresə 2020-ci ildə dubay və 2021-ci ildə isə paris ev sahibliyi edəcək.\nSMS icazə ləgv olunur? - Açıqlama\nMüğəninin "Tik Tok"u Si Tsinpinə oxşarlığına görə bloklandı\n“50 yaşlı” ilk videozəngin görüntüləri yayıldı\nSahibkarlar üçün yeni elektron kredit platforması\n“8103”ə dəfələrlə müraciət edənlərə xəbərdarlıq edildi\n3500-dən çox insanın dərisinin altında mikroçip yerləşdirilib\nYaponlardan koronavirus araşdırmaları ilə bağlı mühüm yenilik\nBu gün 22:45\nKikboksçu 6: İntiqam/Kickboxer: Vengeance (2016)(Dalğa tv)(720p)\nBir dəfə Hollivudda (2019)(Dalğa tv)(720p)\nİnsanlar dəhlizdə yıxılıb ölür - Bakıda tükürpədici video\nBu gün 17:55\nBir gündə 513 nəfər COVID-19-a yoluxub, 8 nəfər vəfat edib


polyak qızları sözaltı sözlük\n1. sikdiyimin həftəbecəri. rus sikib, alman sikib ortaya ala-yarımçıq bir şey çıxıb. vaginanı tanrı elan etmiş türklərə soruşsaz "olm rus kızlarından daha güzel lan bunlaaar!".\ntipini sikim, rus qızları nədiki guya? birincisi gözəllik nisbi qavramdır orası ayrı. hərəyə biri gözəl gələ bilər yəni. ona görə falan millətin qızları gözəldi demək ümumiləşdirmədir. ama bir qızda sadəcə boy-rəng-razmer'ə baxan bir zihniyət üçün əlbətdəki rus-ukraniya-belarus-polyak-italyan-isveç və.s kimi ölkələrin qızları gözəl sayıla bilər. nəticədə bu insan vagina'nı özünə tanrı elan edib. ama beyin desən, yoxdu bu qızlarda, düzdü onsuz da bir qadında beyin axtarmaq çətin məsələdi, o ayrı. ama bunlarda toxumuda yoxdu sikdiyimin. dünya görüşü, kültürlü, zeki bir qız polşada olmayan şeydi. bunlarınki ancaq 'ayağımı kimə aralasam daha sərfəli olar'dı.\nqaraşın, qəhvəyi olanları gözəl sayıla bilər ona haqq verirəm. zira hər millətin combo breakerları o millətin ən gözəlləri sayılmağa namizəddirlər. sarışınların hökm sürdüyü ölkədə qaraşınlar, qaraşınların üstünlük təşkil etdiyi ölkədə də sarıların arxasınca qaçır millət. polyak qızları da elə. içlərində qaraşın olanları digərlərinə nisbətən gözəldir. ama dediyim kimi, xaricən. yoxsa beyin desən, ruh desən. sikdir et.\nhəmçinin kimin siki kimin götündədi bilinmir bu qızların içində. bir birindən gizlədirlər ama hamısı bir birinin sevgilisi, dostu ilə yatırlar. yatmasınlar demirəm, mənə nə, ama örtülü bazar dostluğu pozar.\nümumiyətlə polyak qızı * roman polanskini, Krzysztof Kieslowskini, Andrzej Sekulanı tanımır! * davam edək sizcə söhbətə? məncə son misal kifayətdir.\n18.12.2012 22:35, timidus\n2. hər söhbətdə bir qaqaşın onlara necə girişdiyini və bunların da necə "otval verdiyini" danışan qızlar. tanıdığım polyak qızların 90%-i ilk tanışlıqda bu dediyimi eliyiblər. öz aləmlərində taktika işlədirlər də guya bunlar *\n10.07.2013 00:33, bzzzt\n3. (bax: natalia starr )\n(bax: misha cross)\n(bax: karolina debczynska )\n12.02.2016 17:35, mizantrop


Qebelede gunluk kiraye ev - BizimEmlak.Az\nKirayə / Günlük kirayə, Qəbələ, 60 ₼\nEvdə qaz, su və elektrik daimidir. Elektriklə qızıdırılan hamam və ayaqyolu kafellidir. Ev meyvə bağının içində yerləşir. 6 carpayi vardir .6 nəfər rahat yerlese biler. Həyətdə çardaq, samovar və manqal da var. Meşəyə olan məsafə 50 metr .Çaya olan məsafə 150 metrdir. Qiymətlər:Evin yayda sifariş edilməsi 50 manat, qışda sifarişi 50 manatdır. 10 gündən artıq qalanlara bir gün üçün 10 manat endirim edilir. Səhər yeməyini qonaqlar özləri də hazırlaya bilərlər.


Mübadilə Proqramında iştirak etmək istəyən tələbələr xaricdə 1 və yaxud 2 semestr təhsil ala, akademik heyət isə xaricdə minimum 1 həftədan 3 aya qədər tədris prosesində iştirak etməklə proqramdan faydalana bilərlər. Müvafiq olaraq, hər hansı bir ölkənin tələbə və akademik heyəti təhsil almaq və ya tədris prosesində iştirak etmək üçün Türkiyə “Yüksək Öğretim Kurulu” tərəfindən təşkil olunan bu proqramdan faydalana bilərlər.\nTələbələr ali təhsil proqramının assosiativ diplom/subbakalavr, bakalavr, magistr və yaxud doktorantura pilləsində təhsil almalıdırlar;\nAssosiativ diplom/subbakalavr və bakalavr pilləsinin I kursunda təhsil alan tələbələr, eləcə də hazırlıq fakültəsi və elmi hazırlıq proqramlarının məzun tələbələri tədrisin birinci semestrində bu proqramda iştirak edə bilməzlər.\nTələblərə uyğun gələn Mevlana Mübadilə Proqramına necə müraciət etmək olar?\nTələbələr müraciət formasını müvafiq qaydada doldurduqdan sonra Azərbaycan Universitetin Beynəlxalq əlaqələr şöbəsinə müraciət edə bilərlər.\nMevlana Mübadilə Proqramında neçə dəfə və hansı müddətə iştirak etmək mümkündür?\nTələbələr minumum bir və yaxud maximum iki semestr üçün xaricdə təhsil ala bilərlər. Semestr dövrləri təhsil sistemləri nəzərə alınaraq müxtəlif ola bilər, lakin mübadilə dövrü bir ildən artıq ola bilməz. Həmçinin akademik heyət də Mevlana Mübadilə Proqramında iştirak edə bilər. Akademik heyət bir həftədən üç aya kimi xaricdə mühazirə deyə bilər.\nTələbələr Mevlana Mübadilə Proqramında iştirak edən zaman təhsil haqqı ödəməlidirlər?\nMevlana Mübadilə Proqramı çərçivəsində tələbələr ev sahibi müəssisəsinə heç bir təhsil haqqı ödəmir, bununla belə onlar öz doğma universitetlərinə məcburi təhsil haqqını ödəməyə davam edirlər.\nProqramda iştirak edən tələbələr ev sahibi müəssisəsində keçdiyi kurs/semestri təkrar keçməlidirlər?\nEv sahibi müəssisələrində keçirilmiş dərslər tədris protokolu çərçivəsində rəsmi olaraq əvvəlcədən hesablandığına görə, tələbələr qayıtdıqdan sonra heç bir kurs/semestri təkrar olaraq keçmirlər.\nMevlana Mübadilə Proqramı ərzində təqaüdlər (müddət və şərtlər):\nMevlana Mübadilə Proqramında iştirak edən tələbələr öz doğma ölkələrində digər təqaüd və qrantları qazanmağa davam edirlər və onlar öz müəssisələrində qeydiyyatda olmalıdırlar;\nMevlana Mübadilə Proqramı tələbələrinə ödəniləcək təqaüd məbləği ev sahibi müəssisəsinin həyat standartlarına uyğun olaraq dəyişir;\nTürkiyə ali təhsil müəssisələrinə digər ölkələrdən gələn tələbələrə qrantlar YÖK tərəfindən müəyyən edilmiş əmsallara əsasən verilir;\nTəqaüd məbləğinin 70%-i aylıq olaraq ödəniləcək;\nAkdeniz Universiteti (Antaliya) - mevlana@akdeniz.edu.tr\nAnadolu Universiteti (Eskişehir) - mevlana@anadolu.edu.tr\nKahramanmaraş Sütçü İmam Universiteti (Kahramanmaraş) - mevlana@ksu.edu.tr\nKarabük Universiteti (Karabük) - mevlana@karabuk.edu.tr\nKocaeli Universiteti (Kocaeli) - mevlana@kocaeli.edu.tr\nHacettepe Universiteti (Ankara) - mevlana@hacettepe.edu.tr\nGaziantep Universiteti (Gaziantep) - mevlana@gantep.edu.tr\nGaziosmanpaşa Universiteti (Tokat) - mevlana@gop.edu.tr\nİnönü Universiteti (Malatya) - mevlana@inonu.edu.tr\nMehmet Akif Ersoy Universiteti (Burdur) - mevlana@mehmetakif.edu.tr\nSelçuk Universiteti (Konya) - mevlanadp@selcuk.edu.tr\nİstanbul Universiteti (İstanbul) - mevlana@istanbul.edu.tr


Rusiya Dağ Qoşunları Qarabağda... - Müharibə HƏR AN BAŞLAYA BİLƏR - son xeberler\n"Dağlıq Qarabağda separatçı ermənilər ayağa qalxıb orada əhalinin bir qismini təkil edən azərbaycanlıları oradan qovublar. Daha sonra rus ordusunun – 366-cı alayın köməyi ilə Xocalı soyqırımını həyata keçirməklə yanaşı, Ağdam, Füzuli, Cəbrayıl, Laçın rayonlarının istilasını həyata keçiriblər. Daha sonra Rusiya Dağ Qoşunların hissələri ilə birlikdə Kəlbəcəri işğal ediblər. İndi lap aydın görünür ki, bir tərəfdə təcavüz edərək özgə torpaqlarını işğal edən dövlət var. Torpaqların insanlarını etnik təmizlənməyə məruz qoyan rejim var. Digər tərəfdə isə təcavüzə məruz qalmış, torpaqlarını itirmiş, 1 milyondan çox qaçqın və məcburi köçkünlə baş-başa qalmış Azərbaycan var. Bir də bu tərəflərin münasibətlərini tənzimləyən beynəlxalq hüquq normaları mövcuddur. Birləşmiş Millətlər Təşkilatı Dağlıq Qarabağ və ətraf ərazilərin işğaldan azad olunması üçün 4 qətnamə qəbul edib. Azərbaycan beynəlxalq hüquq normalarına və BMT-nin 4 qətnaməsinə söykənərək istənilən zaman əsrlərlə ərazisinin tərkib hissəsi olan Dağlıq Qarabağ və ətraf rayonlarında həmin ərazidə sonradan məskunlaşan erməniləri Azərbaycan tabe olmağa vadar edə bilər. Yəni anti-terror əməliyyatlarına hər an start verə bilər. Buna müharibə demək doğru deyil. Ermənilər öz hərəkətlərini müharibə adlandıra bilər. Lakin Azərbaycanın həyata keçirdiyi müharibə deyil, torpaqlarının azad olunma təşəbbüsləridir. BMT-nin nizamnaməsinin 51-ci maddəsində də deyilir ki, təcavüzə məruz qalmış ölkə öz torpaqlarını azad etmək üçün özü və ya hər hansı dövlətin qüvvələrindən istifadə edə bilər. Biz hələ ki, öz qüvvəmizlə bunu həyata keçirmək niyyətindəyik. Bu niyyəti açıq şəkildə də bəyan etmişik. Necə yəni, bizim torpaqlarımıza Suriyadan, İraqdan erməni köçülür, məskunlaşdırılır, biz isə bunu seyr etməliyik? Dünyada bu cür ədalət prinsipi yoxdur. Heç dünya ictiamiyyəti də bunu qəbul etmir".\nPolitoloqun sözlərinə görə, bu səbəbdən, Azərbaycanın mənəvi haqqı var ki, istənilən zaman istila edilmiş torpaqlara hücum edərək geri alsın və burada məskunlaşmış əhalini və Ermənistan ordusunun əsgərlərini uzaqlaşdırsın: "Buna istər müharibə desinlər, istər anti-terror əməliyyatları desinlər, istərsə də separatçılığa qarşı mübarizə adlandırsınlar, bütün beynəlxalq hüquq normalarında Azərbaycanın cəhdləri haqlı dəyərləndiriləcək. Mütləq həyata keçirilməlidir. Ermənistanın rəsmi nümayəndələri danışıqlara gəlib bizimlə zarafat edir, nağıl danışır, ağlına gələn bəyanatları verir. Danışıqların isə predmetli olmalıdır, nəticə ortaya qoyulmalıdır. Masada müzakirəyə hazır məsələlər olmalıdır. Bunların olmadığı yerdə Azərbaycan sülhə nail olmağı uzun müddət gözləməyəcək. Azərbaycan çox da uzaqda olmayan bir zamanda danışıqları dayandıracaq və Ermənistan o zaman Azərbaycanın Müdafiə naziri Zakir Həsənov və onun komandası ilə danışmalı olacaq. Azərbaycan xalqı da vətəninin müdafiəsinə qalxacaq və bu işi dəstəkləyəcək. Ermənistanın səsləndirdiyi heç bir bəyanat Azərbaycana maraqlı deyil".\nSiyasət Baxılıb: 1802 Tarix: 25 iyun 2019\nPrezident İlham Əliyev dövlət qulluqçularının təltif edilməsi haqqında sərəncam imzalayıb. . . Sonxeber.az xəbər verir ki, sərəncama əsasən, dövlət qulluğunda səmərəli fəaliyyətlərinə görə aşağıdakı şəxslər təltif ediliblər:. . 3-cü dərəcəli "Vətənə xidmətə görə" ordeni ilə. . Dadaşov Mehd


Peter Arvai'nin məqalələri Martech Zone |\nMəqalələr Peter Arvai\nPeter CEO'sudur Prezi2008-ci ildə Adam Somlai-Fischer və memar və novator Péter Halácsy ilə qurduğu interaktiv təqdimat proqramı, insanların hekayələrini bölüşmələri üçün daha yaddaqalan və cazibədar bir yol yaratmaq üçün bir vasitədir. Prezi'nin quruculuğundan əvvəl Peter xəstəxana xəstələri üçün müalicə nəticələri haqqında məlumatları birləşdirən və dünyanın ilk mobil xəbər oxuyucusunu inkişaf etdirən omvard.se şirkətini qurdu, insanların mobil cihazlarından TED Müzakirələrini izləyə bilməsi üçün.\nBazar ertəsi, İyun 20, 2016 Peter Arvai\nPazarlamacılar təsirli ünsiyyətin vacibliyini hamıdan yaxşı bilirlər. Hər hansı bir marketinq səyləri ilə, hədəf auditoriyanıza onları cəlb edəcək, ağıllarına yapışan və hərəkətə keçməyə inandıracaq şəkildə bir mesaj çatdırmaqdır; hər cür təqdimat üçün də eyni. İstər satış komandanız üçün göyərtə düzəldin, istərsə də yüksək rəhbərlikdən büdcə istəyin, istərsə də böyük bir konfrans üçün marka qurma açarı hazırlayın.


STOKHOLMDA AKSİYA – Azərbaycan Ruznaməsi\nErmənistandan mina xəritələrinin verilməsi tələb olunub\nAzərbaycan Demokrat Firqəsinin beynəlxalq məsələlər üzrə sədr müavini Abdulla Əmir Haşimi Cavanşir Stokholmdan xəbər verir ki, İsveç Krallığının paytaxtında “SAF”, “Azərbaycan naminə”, “Qarabağ kultur cəmiyyəti” Azərbaycanın işğaldan azad edilmiş torpaqlarında Ermənistanın basdırdığı minaların xəritəsini vermədiyinə etiraz əlaməti olaraq aksiya keçirib.\nSergels torg qarşısında gerçəkləşdirilən aksiyada “Ermənistan minalanmış ərazilərin xəritəsini vermir” şüarı qaldırılıb. Pandemiya ilə bağlı məhdudiyyətlər səbəbindən aksiyalar fərdi şəkildə keçirilib.\nEyni zamanda SAF-nın təşəbbüsü ilə İsveç parlamentınə Ermənistanın minalanmış ərazilərin xəritəsini verməkdən imtina etməsi barədə məlumat verilib. Bildirilib ki, Azərbaycanın mülki şəxsləri və hərbçiləri Ermənistan silahlı qüvvələrinin işğaldan azad olunmuş ərazilərdə basdırdıqları minaların hücumlarına məruz qalırlar. 10 noyabr tarixli üçtərəfli razılığın əldə olunmasına baxmayaraq, Ermənistanın partlayıcı maddələrin basdırıldığı ərazilərin xəritəsini verməkdən imtina etdiyinə diqqət cəlb olunub.\nAZƏRBAYCANDAKI SİYASİ PARTİYALARIN BƏYANATI


Rusiya Federal Məclisi Federasiya Şurasının sədrinə BDU-nun fəxri doktoru adı verilib\nAprelin 9-da Bakı Dövlət Universitetində (BDU) Rusiyanın tanınmış siyasətçisi və diplomatı, Rusiya Federasiyası Federal Məclisi Federasiya Şurasının sədri Valentina Matviyenkoya universitetin fəxri doktoru adının verilməsi münasibətilə tədbir keçirilmişdir.\nAzərTAc xəbər verir ki, tədbirdə çıxış edən BDU-nun rektoru, akademik Abel Məhərrəmov qonaq haqqında ətraflı məlumat vermişdir. Rektor bildirmişdir ki, müasir Rusiyanın tanınmış dövlət xadimi, siyasətçisi və diplomatı olan Valentina Matviyenko 2011-ci il sentyabrın 21-dən Rusiya Federasiyası Federal Məclisi Federasiya Şurasının sədri vəzifəsini yerinə yetirir. Rektor, V.Matviyenkonun 2003-2011-ci illərdə Sankt-Peterburqun qubernatoru vəzifəsini tutduğunu da diqqətə çatdırmışdır.\nRusiya ilə Azərbaycan arasındakı əməkdaşlıqdan söhbət açan rektor Abel Məhərrəmov Bakı Dövlət Universitetinin bu münasibətlərin inkişafına mühüm töhfələr verdiyini qeyd etmiş və universitetin Rusiyanın M.V.Lomonosov adına Moskva Dövlət, Sankt-Peterburq, Dağıstan və digər universitetləri ilə əməkdaşlığından danışmışdır. Bakı Dövlət Universiteti haqqında da məlumat verən rektor universitetin 93 illik tarixi ərzində onun çox şöhrətli məzunları, görkəmli alimləri, dünya səviyyəsində tanınan fəxri doktorlarının olduğunu diqqətə çatdırmışdır.\nSonra A.Məhərrəmov Bakı Dövlət Universitetinin Elmi Şurasının 6 aprel 2012-ci il tarixli iclasının qərarını elan edərək Valentina Matviyenkonun Azərbaycan-Rusiya münasibətlərinin inkişaf etdirilməsində, elm və təhsil sahəsində əlaqələrin genişləndirilməsində fəal iştirakına görə Bakı Dövlət Universitetinin Fəxri doktoru adına layiq görüldüyünü bildirmişdir. Sonra Rusiya Federal Məclisi Federasiya Şurasının sədrinə universitetin fəxri doktoru diplomu, mantiya və hədiyyələr təqdim olunmuşdur.\nTədbirdə çıxış edən Valentina Matviyenko BDU-nun fəxri doktoru olmasından məmnunluğunu qeyd edərək bunu ölkələrimizin elm və təhsil sahəsində əməkdaşlığa böyük önəm verilməsinin rəmzi kimi qiymətləndirdiyini bildirmişdir. İki ölkə arasındakı əlaqələrdən danışan Valentina Matviyenko Rusiya-Azərbaycan tərəfdaşlığının Xəzər və Cənubi Qafqaz bölgələrində sabitlik, sülh və təhlükəsizliyin əsas amilinə çevrildiyini söyləmişdir.\nXanım V.Matviyenko ölkələrimiz arasında əlaqələrin perspektivləri, demokratiya, gender problemləri və digər məsələlər ilə bağlı fikirlərini bölüşmüş, tələbələrin suallarını cavablandırmışdır.


Yaz aylarında klassik pencəyi necə geymək lazımdır? | Gənc Ailə\nAna Səhifə KİŞİ Dəb Yaz aylarında klassik pencəyi necə geymək lazımdır?\nYaz aylarında klassik pencəyi necə geymək lazımdır?\nBiz qloballaşma, fərqli mədəniyyətlərin və xalqların bir-birinə yaxınlaşması dövründə yaşayırıq. Dünyanın o biri ucunda da insanların bizim kimi geyinməsi artıq heç kimi təəcübləndirmir.\nQloballaşma qaçınılmaz olaraq bəzi şeylərin unifikasiyasına aparır. Və bu məqamda heç kimə bənzəməmək, fərqlənmək istəyi şəxsiyyəti təbbi istəyinə çevrilir.\nYanaşma fərqli ola bilər. Bəziləri bunu qacetlərin hesabına, digərləri isə geyim vasitəsi ilə bunu etməyə çalışır:\nƏgər siz idarədə ciddi dress-koda riayət edirsinizsə ətrafdakılar sizi klassika həvəskarı kimi qəbul edir. Beləliklə, siz geyim eksperimentlərini yalnız istirahət günləri edə bilirsiniz.\nAmma bu demək deyil ki, işdə boz kütlənin içində itməlisiniz. Köynəkdəki delikat naxışlar obraza çatışmayan aksent, rahat pencək isə eleqantlıq qatacaq.\nSiz daima hərəkətdəsiniz. Bir gündə fərqli-fərqli insanlarla görüşüb, ofisdə danışıqlar aparıb, dostlarla şam yeməyinə gedə bilərsiniz. Belə bir şəraitdə siz yolüstü əyin başı dəyişmək kimi superbacarıq arzusunda ola bilərsiniz.\nLakin bunun yerinə tez-tez evə gedib paltarı dəyişməli olursunuz. Lakin bunu etməmək də olar.\nPaltar dolabınızı universal geyimlərlə doldurmaq kifayətdir. Onlar həm biznes tərəfdaşları ilə söhbət, həm də dostlarla görüş üçün uyğun olmalıdır.\nYaxşı bir köynəklə geyilən ciddi pencək iş adamı üçün əla variantdır. Həmin pencəyi futbolka üzərinə geydikdə isə siz dostlarla görüşə gedə bilərsiniz. Daha rahat mühit üçün isə pencəyi cemper və ya kardiqanla dəyişmək olar.\nXXI-ci əsrin trendi – bilincli istehlakdır. Biz artıq israfedici şoppinqin əlavə xərclərə apardığı barədə tez-tez düşünməyə başlayırıq. Ona görə də, günümüzdə mümkün qədər universal geyimlər almaq dəbə düşüb. Əsas odur ki, aldığınız paltarlar bir-birinə uyğun olsun.\n“Evdən” işləyən əməkdaş\nÖtən il baş verən pandemiya bizim bir çox məsələlərə baxışımızı kardinal şəkildə dəyişdi. Bir çox şirkətə aydın oldu ki, əməkdaşın səmərələliyi onun ofisə gəlib-gəlməməsindən asılı deyil. Əgər nə deyimizi anladınızsa, deməli siz də evdən işləyirsiniz.\nDeməli, buna görə də, hər dəfə çölə çıxdıqda siz bu hadisəyə ciddi yanaşırsınız. Nəzərə alın ki, yaz aylarında trikotaj mallar olduqca aktual olur.\nNaxışlı köynək, cemper və ya kardiqan sizə yetərlidir. Əgər dolabınızda bunlar varsa, deməli hər görüşə getdikcə insanlarda xoş təəsürat saxlaya biləcəksiniz.\nGeriVirusdan sağalanlar üçün MÜHÜM TÖVSİYƏ: Bu əlamətləriniz qalıbsa... İrəliYanıq qoxusunu aradan qaldırmağın SADƏ ÜSULLARI


“Yeni müharibə qaçılmazdır, istənilən ssenariyə hazır olmalıyıq” - GƏLİŞMƏ » Dogruxeber.az\n“Yeni müharibə qaçılmazdır, istənilən ssenariyə hazır olmalıyıq” - GƏLİŞMƏ\n21-07-2021, 15:09 50 dəfə baxılıb\nDogruXeber.az: - Siyasi elmlər üzrə fəlsəfə doktoru, Erciyes Universitetinin (Türkiyə, Kayseri şəhəri) Erməni Araşdırmalar Bölümünün rəhbəri Qafar Çaxmaqlı müsahibə verib. Qardaş ölkədə çalışsa da, Azərbaycan mətbuatı ilə sıx əlaqələrini mütəmadi olaraq davam etdirən araşdırmaçı alim müxtəlif mövzularla bağlı suallarımızı cavablandırıb.\n- Türkiyədə Azərbaycanın bu qələbəsinin sevincini hər addımda görməkdəyik. Daha əvvəllər konfranslarda, tədbirlərdə 10 milyonluq Azərbaycanın 3 milyonluq Ermənistana məğlub olmasının səbəblərini soruşurdular və bu sualların özündə bir qınamalar da olurdu. Verdiyimiz cavablar qanedeci olmurdu. İndi isə durum fərqlidir. Türkiyə xalqı bizdən belə bir qələbəni gözləyirdi. İndi Azərbaycana qarşı həssas münasibətdaha da artıb. “Bir xalq-bir dövlət” anlayışı daha ciddi şəkil alıb. İkinci Qarabağ müharibəsi Türk insanında da çox böyük ümidlər doğurub. Məsələn, Böyük Turana xəyal kimi baxanlar indi onun reallaşdırılması üçün işlər görürlər. Azərbaycana qalib ölkə kimi, istənilən məsələni bundan sonra da həll edə biləcək qüdrətli xalqı olan ölkə kimi baxılır.\n- Azərbaycanla Ermənistan arasında sülh sazişinin hazırlanması və imzalanması hələ ciddiyyət qazanmayıb. Ermənistan hələ buna hazır deyil. Bu sazişin əldə edilməsi hələlik Rusiyanı da təmin etmir. Rusiyaya münaqişənin bitməsi sərf etməz. Kreml ona tələsmir və indiki halda hansısa razılaşma olarsa da, o gələcəyə hesablanacaq. Dövlət başçılarının Moskva görüşlərində 10 noyabr 2020 və 11 yanvar 2021-də razılığa gəlinmiş öhdəliklərin yerinə yetirilməsini müzakirəsi ola bilər. Həmin razılaşmaların bir çox maddələri yerinə yetirilmir. Məsələn, erməni hərbi birləşmələri hələ də işğaldan azad olunmamış ərazidədir, çıxarılmayıb və atəşkəsin qaynaqlarından biri budur. Zəngəzur dəhlizinin açılmasında da əngəllər aşılmayıb. Rus sülhməramlıları ilə bağlı həm Ermənistanın, həm də Azərbaycanın deyəcəyi fikirlər var. Azərbaycanın konkret tələbləri də ola bilər. Hesab edirəm ki, Rusiya rəhbəri ilə bu müzakirələri aparmaqda fayda var.//musavat.com\nİlham Əliyev Mustafa Şəntopu qəbul etdi - Foto\nBu ölkə Qərbi Azərbaycan dövlətini tanıya bilər – Şok\n“Müharibə gördük, qıtlıq, kasıbçılıq, indi də bu...”\nTürkiyədə dolların məzənnəsi 6 lirəni keçdi\nƏrdoğandan ilk açıqlama – “Bu mesajı çatdırmaq istəyirik”\nAzərbaycanlı alim erməni mənbələrindəki saxtakarlıqları ifşa edib


Məşhur serialların çəkildiyi villaların qiymətləri » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nTürkiyədə məşhur serialların çəkildiyi villaların dəyəri milyonlarla ölçülür.\nTelevizyongazetesi.com xəbər verir ki, bu mülklərin dəyəri milyon dollarlarla ölçülür. Milyonlarla tamaşaçını ekran başına toplayan seriallar çəkildikləri evlərlə də diqqəti cəlb edirlər.\nSerialda istifadə olunan evin sahibi rizəli təqaüdçü İzzet Tuzcuoğludur. Özü heç vaxt evlənməyən ev sahibinin atası 170 yaşı olan villanı öz təqaüdü ilə alıb. Villadan 1982-ci ildən seriallarda istifadə olunur. Villa sahibi tərəfindən gündəlik 500-750 lirəyə (315-473 dollar) icarəyə verilir. Mülkün öz dəyəri isə 2-3 milyon dollar arasındadır.\n“Aşk ve ceza”\nSerialdakı Savaş Baldar rolunun sahib olduğu villa şəxsi mülkdür. Villa 1500 kvardrat metrlik yaşayış sahəsinə malikdir. Bağçasında iki hovuzu olan villada 7 otaq və bir zal var. Mülkün dəyəri 4,5 milyon dollara yaxındır.\nKənan Birkana məxsus olan ev Sultan Əbdülməcid tərəfindən 1856-cı ildə satın alınıb. 1899-cu ildə villa qızlar məktəbinə bağışlanıb. 1986-cı ildə baş verən yanğından sonra iş adamı Sakıp Sabancı binanı bərpa edib. Sarayın bir otağının kirayəsi 2500-6000 avro arasında dəyişir. Belə binalara qiymət qoyulması çətin olsa da, mülkün dəyərinin 100 milyon dollar olduğu ehtimal edilir.\nSerialda istifadə olunan mülk 270 kvadrat metrlik ərazidə tikilib. Villanın 1120 kvadrat metrlik bağçası var. Hər yerindən dəniz mənzərəsi görünən villanın memarı milliyyətcə erməni Karapet Amira Balyandır. Mülkü 1981-ci ildə iş adamı İsmail Özdoyuran satın alıb. Vaxtilə “Kurtlar vadisi” və “Gümüş” seriallarının çəkildiyi villa aylıq 50 min lirəyə (31 500 dollar) icarəyə verilir. Mülkün dəyəri isə 12 milyon dollardır.\nƏlinin keçmiş ailəsinin yaşadığı tarixi evin 100 yaşı var. Mülkün qiymətinin 500 min-1 milyon lirə arası (315-630 min dollar) olduğu bildirilir.\n28 milyon dollarlıq villa\nMüğənninin 24 milyon dollarlıq evi\n12 fevral 2012 09:26\n26 mart 2011 23:41\nof mende niye xeberin yarisi gorunmur ?sizde de heledir? neyseamma dollarlari gore bildim o mene besdi kus yuh oha uydaaaaaaaaaaaaaaaaaaaaaaaaaaaaaaaaaaaaaaaaaa\nmende xeberin yarisi gorunmur sizde de heledir? amma dollarlari gore bildim oha deyirem yani\n11 yanvar 2011 19:45\n10 yanvar 2011 23:29\n10 yanvar 2011 22:15\n10 yanvar 2011 22:11\nYAXSI PUL QAZANMAQ VASITESIDIR....\n10 yanvar 2011 20:56\nHM...YAXSI PUL QAZANIRLARMIS GUNDELIK\n10 yanvar 2011 19:34\n10 yanvar 2011 18:35\nHƏƏƏƏƏƏƏƏƏ BELƏƏƏ DEEEEEEEEEEEE\nTesekkurler, maraqlidir. Amma seriallara baxmadigim ucun binalari bilmedim.


"Bu, ölkə başçısının yürütdüyü siyasətlə daban-dabana ziddiyyət təşkil edir" » "Dünya" informasiya agentliyi\n"Bu, ölkə başçısının yürütdüyü siyasətlə daban-dabana ziddiyyət təşkil edir" - ETİRAZ\nTarix: 14-02-2020, 14:58 | Çap et\nBildiyiniz kimi, fevralın 9-da Azərbaycanda növbədənkənar parlament seçkiləri keçirilib. Həm mətbuatda, həm sosial şəbəkələrdə yayılan informasiyalar, həm də namizədlərin bir çoxunun açıqlamalarından sonra belə demək olar ki, seçkilər heç də öncədən bəyan edildiyi kimi, şəffaf və demokratik keçirilməyib. Məhz elə bu səbəbdən də növbədənkənar parlament seçkilərində iştirak edən müxalifət partiyaları - Azərbaycan Demokrat Partiyası, Vətəndaş və İnkişaf Partiyası, Ümid Partiyası, Böyük Azərbaycan Partiyası və AĞ Partiya seçkinin nəticələrini tanımayıb. Onların bununla bağlı yaydıqları birgə bəyanatda deyilir ki, 9 fevral 2020-ci il tarixdə Milli Məclisə keçirilən növbədənkənar seçkilər total şəkildə saxtalaşdırılıb, icra hakimiyyəti orqanları seçkilərə müdaxilə edib, ənənəvi seçki saxtakarlığı əməlləri – karusel, seçki qutularının dəyişdirilməsi, səslərin qeyri-şəffaf sayılması, seçki sənədlərinin, o cümlədən bülletenlərin saxlanma qaydalarının pozulması, hakimiyyətin müdafiə etdiyi namizədlərin lehinə əvvəlcədən hazırlanmış bülletenlərin səsvermə günü qutudan çıxan bülletenlərə əlavə edilməsi, səslərin sayılmasından sonra protokolların namizədlərin müşahidəçilərinə və vəkillərinə verilməsindən imtina edilməsi, səsvermə zamanı seçicilərin iradəsinə təsir edilməsi, aidiyyatı dairə üzrə qeydiyyatda olmayan vətəndaşların səsverməyə buraxılması, seçicilərə bildirişlərin göndərilməməsi və s. qanun pozuntuları müşahidə olunub.\nABŞ Dövlət Departamenti, səfirlik, o cümlədən ATƏT-in Demokratik Təsisatlar və İnsan Haqları Bürosu, AŞPA və ATƏT PA növbədənkənar parlament seçkilərində ciddi prosedur pozuntularının olduğunu bəyan edib\nYuxarıda adıçəkilən partiyalarla təxminən, eyni mövqedən çıxış edən ABŞ Dövlət Departamentinin sözüçüsü Morgan Ortagus isə özünün "Twitter" səhifəsində bildirib ki, Azərbaycanda seçkilər həqiqi rəqabətin olmadığı və ciddi prosedur pozuntularının olduğu bir şəraitdə keçib. O, pozuntulara bülletenlərin topa şəkilində atılması, qrup səsverməsi və səslərin sayılmasında əhəmiyyətli çatışmazlıqların daxil olduğunu vurğulayıb. ABŞ-ın Azərbaycandakı Səfirliyinin 9 fevral parlament seçkiləri ilə bağlı yaydığı bəyanatında isə deyilir ki, bu seçkilər mətbuat və sərbəst toplaşmaq azadlıqlarının məhdudlaşdırılması ilə əlamətdar oldu. Həmçinin, o da qeyd olunur ki, ABŞ ATƏT-in Demokratik Təsisatlar və İnsan Haqları Bürosunun (ATƏT/DTİHB) monitorinq missiyasının 9 fevral seçkilərinin həqiqi rəqabətin qarşısını alan məhdudlaşdırıcı qanunverici və siyasi mühitdə keçdiyinə dair müşahidə və narahatlıqlarını bölüşür: "Seçki günü DTİHB-nin müşahidə etdiyi ciddi prosedur pozuntuları, o cümlədən səs qutularının toplu bülletenlərlə doldurulması, qrup şəklində səsvermə, tutuşdurma prosedurlarına məhəl qoyulmaması və səslərin sayılması zamanı şəffaflığın məhdudlaşdırılması bizi məyus etdi. DTİHB-nin hesabatından məlum olur ki, çox sayda qayda pozuntuları baş verib. Bunları araşdırmaq və ATƏT DTİHB-nin keçmiş və gələcək tövsiyələrini həyata keçirmək Azərbaycan üçün ATƏT-in üzv olkəsi kimi olaraq öz üzərinə götürdüyü, daha da vacibi isə Azərbaycan xalqı qarşısında götürdüyü öhdəlikləri yerinə yetirməsi məqsədilə vacib olacaqdır".\nBu arada, ATƏT-in Demokratik Təsisatlar və İnsan Haqları Bürosu, AŞPA və ATƏT PA birgə müşahidə missiyası 9 fevral növbədənkənar parlament seçkilərinin Avropa demokratiya normalarına uyğun olmadığını deyib və Azərbaycan xalqının iradəsinin azad ifadəsi hesab etməyib. ATƏT DTİHB-nin müşahidə missiyasının koordinatoru Andrey Qerasimov bildirib ki, məhdudlaşdırıcı qanunvericilik və siyasi mühit növbədənkənar parlament seçkilərində əsl rəqabətə maneçilik törədib. Onun fikrincə, real siyasi müzakirələrin olmaması səbəbindən seçicilərə düşünülmüş seçim verilməyib. Bir çox namizəd seçicilərlə əlaqə yaratmaq üçün sosial şəbəkələrdən istifadə edib, lakin bu, kampaniyanın ənənəvi KİV-də yayımlanmasını kompensasiya etməyib. O, seçki günü müşahidəçiləri onlara prosedurların çox ciddi pozuntuların baş verdiyini çatdırdığını vurğulayıb: "Məsələn, protokolların verilməməsi, istifadə olunmayan bülletenlər düzgün istifadə edilməyib, başqa otaqlara aparılması qeydə alınması müşahidə edilib. Həmin otaqlarda nələr olmasını heç kim bilmir. Bir yox, iki yox, üç yox, böyük sayda belə hallar olub". AŞPA missiyasının koordinatoru Frank Şvabe isə müşahidəçilərin çoxsaylı pozuntular qeydə aldıqlarını açıqlayıb və bunun ən çox səslərin hesablanması zamanı baş verdiyini deyib. Onun sözlərinə görə, səslərin hesablanmasında ciddi pozuntular müşahidə edib: "Protokollar verilmirdi, proses özü şəffaf deyildi. Namizədlərə iştirak etmək imkanı verilsə də, qalib gəlmək imkanı verilmədi. Biz Azərbaycanı məhkəmənin qərarlarını icra etməyə çağırırıq, eyni zamanda, Venessiya Komissiyasının tövsiyələrini icra etməyə dəvət edirik". ATƏT PA-nin Albaniyadan olan koordinatoru Yelena Hoca Cebrea isə debatlar üçün şəraitin olmamasını xatırladaraq bildirib ki, bu səbəbdən seçicilər namizədlərin proqramlarından xəbər tutmayıb: "Səsvermə günü pozuntularla bağlı çoxsaylı məlumatlar daxil olub. Missiya yaxşı hazırlanmış metodologiyadan istifadə edərək seçkiqabağı dövrü və səsvermənin özünü beynəlxalq standartlar baxımından qiymətləndirib və tamamilə obyektiv olub".\n"Ölkə başçısı demişdi ki, seçkilər şəffaf və demokratik keçiriləcək, lakin seçki günü bunun tam əksi ilə qarşılaşdıq"\nBeləliklə, mövzu ilə bağlı fikirlərini bölüşən "Hürriyyət" qəzetinin baş redaktoru, namizədliyi Azərbaycan Demokrat Partiyası (ADP) tərəfindən 25 saylı Nizami ikinci seçki dairəsindən irəli sürülmüş Vüqar Məmmədov da bu qənaətdədir ki, fevralın 9-da keçirilən növbədənkənar parlament seçkiləri zamanı total saxtakarlıqlara yol verilib: "Müsahibələrimdə də qeyd etdiyim kimi, mən ölkə başçısı İlham Əliyevin Davosda çıxışı zamanı parlament seçkiləri ilə bağlı verdiyi vədə inandığım üçün seçkilərə qatıldım. Ölkə başçısı demişdi ki, seçkilər şəffaf və demokratik keçiriləcək, bu seçkilər Azərbaycanda yeni bir mərhələnin başlanğıcı olacaq. Lakin seçki günü bunun tam əksi ilə qarşılaşdıq. Belə ki, total saxtakarlıqlar, kənardan ciddi müdaxilə, inzibati resurslardan istifadə və seçki qutularına topa-topa bülletenlərin atılması hallarına, o cümlədən "karusel" əməliyyatına rast gəlindi. Bu isə sonda seçicilərin azad iradəsinin ifadə olunmasına imkan vermədi. Odur ki, bütün bunları nəzərə alaraq, hesab edirəm ki, seçki biabırçılığına son qoymağın yolu referendum keçirib Konstitusiyada dəyişiklik etmək və bununla da ölkədə seçkinin ləğvini təmin etməkdən keçir. Yəni əgər əhalinin seçkiyə marağı bu qədər zəifdirsə, seçkilər total şəkildə saxtalaşdırılırsa, o zaman Milli Məclisin üzvləri də icra başçıları kimi təyinatla müəyyənləşdirilməlidir. Bildiyiniz kimi, ölkədə keçirilən hər seçkidə dövlət büdcəsindən milyonlarla vəsait ayrılır və sonda yenə də deputatlar öncədən hazırlanmış siyahı əsasında parlamentə düşürlər. Elə isə bu qədər vəsaitin boş yerə sərf olunmasına nə lüzum var?! Ölkədə fəaliyyət göstərən bütün siyasi partiyalara, qeyri-hökumət təşkilatlarına, eləcə də kütləvi informasiya vasitələri nümayəndələrinə təklif edirəm ki, seçkilərin keçirilməsi üçün dövlət büdcəsindən ayrılan vəsaitlərin daha səmərəli işlərə, məsələn, uşaqpulunun verilməsinə sərf olunması məqsədiylə referendum yoluyla seçkilərin ləğv edilməsi, parlament üzvlərinin təyinatla müəyyənləşdirilməsi məsələsini gündəmə gətirsinlər".\n"Seçki prosesi zamanı saxtakarlıqda bu və digər formada iştirak edən komissiya üzvlərinin, müşahidəçilərin ailə üzvləri, yaxın adamları, qohum-ərqəbası əməllərinə görə onlara nifrət edir, aralarında mübahisə, münaqişə yaranır"\nBu halda büdcə vəsaitlərinə qənaət ediləcəyini deyən Vüqar Məmmədov hesab edir ki, fevralın 9-dan sonra bir daha yəqin oldu ki, seçkilər vətəndaşların böyük bir hissəsinə, eyni zamanda hakimiyyətə lazım deyil: "Əgər belə olmasaydı, onda ölkə başçısının verdiyi vədə əməl olunar və şəffaf, demokratik seçkinin şahidi olardıq. Bunun baş verməməsi bir daha təsdiqləyir ki, Azərbaycan dünyəvi dövlətlərə məxsus olan seçki sistemindən imtina edib. Odur ki, bunu rəsmiləşdirmək üçün mütləq referendum keçirib seçkiləri birdəfəlik ləğv etmək, deputatları təyinatla müəyyənləşdirmək lazımdır. Lakin bu zaman özümüzə xas olan yeni dövlət qruluşu modeli seçməliyik. Bunu da referendum yolu ilə müəyyənləşdirmək mümkündür. Ola bilər ki, kimlərsə bunu ritorik təklif kimi dəyərləndirsin. Lakin dediklərim əslində, ritorikadan tamamilə uzaqdır. Çünki seçkilərdən imtina, deputatların təyinatının rəsmiləşdirilməsi xalqın parçalanmasının, ailədaxili münaqişələrin də qarşısını ala bilər. Belə ki, seçki prosesi zamanı saxtakarlıqda bu və digər formada iştirak edən komissiya üzvlərinin, müşahidəçilərin ailə üzvləri, yaxın adamları, qohum-ərqəbası əməllərinə görə onlara nifrət edir, aralarında mübahisə, münaqişə yaranır. Bir sözlə, total saxtakarlıqlarla müşayət olunan seçkilər vətəndaşları üz-üzə qoyur, onların bir-birinə nifrət etməsinə, kin bəsləməsinə səbəb olur. İrəli sürdüyüm təklif isə həm bunun qarşısını ala, həm də büdcə vəsaitlərinin daha səmərəli istiqamətdə xərclənməsinə səbəb ola bilər".\n"Keçmiş deputatların yenidən parlamentə düşməsi kifayət qədər ciddi şübhələr və suallar doğurur"\n"Hürriyyət"ə açıqlama verən Respublikaçı Alternativ Partiyasının (REAL) icra katibi, 12 saylı Qaradağ-Binəqədi-Yasamal Seçki Dairəsindən millət vəkilliyinə keçmiş namizəd Natiq Cəfərli də hesab edir ki, növbədənkənar parlament seçkiləri ciddi xəyal qırıqlığına uğradan bir proses oldu: "Çünki növbədənkənar parlament seçkiləri elan olunarkən namizədlərin aktivliyi, çoxlu sayda gənc insanların həm müşahidəçi, həm də namizəd kimi prosesə qoşulması belə bir gözlənti formalaşdırmışdı ki, ən azından bu seçkilər digərlərindən daha fərqli tərzdə keçəcək. Amma çox təəssüf ki, ölkə üçün yaranmış bu şans dəyərləndirilmədi və 9 fevral seçkilərinin bundan öncəkilərdən ciddi fərqi olmadı. Şəxsən mənim üçün ən maraqlısı odur ki, keçmiş deputatlardan 82 nəfər namizədliyini irəli sürmüşdü və onların 81 nəfəri yenidən parlamentə düşdü. Bu, heç bir məntiq və siyasi etika ilə izah oluna bilməz. Çünki həmin şəxslərin təmsil olunduğu parlament özünü buraxarkən elan edilmişdi ki, ölkədə islahatlara mane olurlar, ayaq uydura bilmirlər. Bundan başqa, onların bir çoxu görüşlər zamanı əhali tərəfindən qovulub, insanlar arasında çox aşağı reytinqə malik idilər. Lakin bütün bunlara baxmayaraq, həmin insanların yenidən parlamentə düşməsi kifayət qədər ciddi şübhələr və suallar doğurur. Qeyd etdiyim ki, ölkənin qarşısında yeni bir səhifənin açılması, siyasi gərginliyin azaldılması, normal keçidin reallaşması üçün ciddi şans vardı. Ancaq təəssüf ki, bu şans qaçırıldı".\n"Parlament seçkilərindən sonra ölkədə daha radikal addımların atılmasını və dəyişikliyin ancaq küçədən mümkünlüyünü iddia edən, bununla bağlı təbliğat aparan siyasi təşkilatların əli gücləndi"\nMövcud vəziyyətdən çıxış yolu üçün ən optimal addımın növbədənkənar parlament seçkilərinin nəticələrinin ləğv olunması və yeni seçkilərin keçirilməsi olduğunu vurğulayan Natiq Cəfərlinin sözlərinə görə, fevralın 9-da baş tutan seçkilərdə saxtakarlığa imza atan, bu işdə əli olan icra başçıları, komissiya sədrləri və üzvləri, hətta Mərkəzi Seçki Komissiyasının sədri ilə yanaşı, üzvləri də ən azından işdən edilməlidir: "Bununla bərabər, yeni seçki komissiyaları formalaşdırılmalı və yeni seçkilər keçirilməlidir. Bu, ən optimal çıxış yolu olardı. Həmçinin, bu, əhalinin böyük əksəriyyətinin seçki institutuna ölən inamının yenidən bərpa olunmasına kömək ola bilərdi. Çünki növbədənkənar parlament seçkilərində öncədən yaradılmış ab-hava ilə nəticələr tamamilə fərqli oldu. Odur ki, seçkilərin bu formada keçirilməsi əhalinin böyük əksəriyyətinin seçki institutuna olan son inamını da qırdı. Bu isə dövlət və onun gələcəyi üçün ciddi təhlükələr yarada biləcək bir faktordur".\nRespublikaçı Alternativ Partiyasının icra katibi bu qənaətdədir ki, növbədənkənar parlament seçkilərindən sonra ölkədə daha radikal addımların atılmasını və dəyişikliyin ancaq küçədən mümkünlüyünü iddia edən, bununla bağlı təbliğat aparan siyasi təşkilatların əli gücləndi: "Ən böyük sual isə bu əlin nə üçün gücləndirilməsi ilə bağlıdır. Mənə elə gəlir ki, dövlət orqanları bu seçkilərlə bağlı ciddi araşdırmalar aparmalı, seçki saxtakarlığında iştirak edənlərin bir çoxu ciddi cəzalandırılmalı və bundan sonra növbəti seçkilər təyin edilməlidir. Ancaq bu yolla ölkədə sivil mübarizə üsullarının üstünlüyü, seçki institutuna inam yenidən bərqərar oluna, həmçinin radikal üsullarla dəyişikliklərin tərəfdarı olanların arqumentləri əlindən çıxa bilər".\n"Səsverməyə gələn insanların xəyal qırıqlığı seçki institunun tamamilə yerlə bir olmasıyla nəticələnəcək ki, bu da dövlət üçün ciddi siqnal və təhlükədir"\nBələdiyyə və ardınca parlament seçkilərinin keçirilməsi üçün dövlət büdcəsindən kifayət qədər vəsait ayrıldığını xatırladan Natiq Cəfərli referendum yoluyla seçkilərin ləğv edilib, Milli Məclis üzvlərinin də icra başçıları kimi təyinatla müəyyənləşdirilməsinə gəlincə, bildirdi ki, hazırda dünyanın heç bir yerində belə bir sistem mövcud deyil: "Hətta Şimali Koreyada belə, formal da olsa, onların ali sovetinə seçkilər keçirilir. Düzdür, orda bir namizəd olur, alternativ yoxdur. Lakin ən azından formal seçki prosesi olur. Bizə gəlincə, əgər seçkilərin nəticələri bu dərəcədə saxtalaşdırılacaqdısa, büdcədən seçkilərə ayrılan bu qədər vəsaiti ən azından sosial məsələlərə yönəltmək olardı. Lakin seçki institutu tamamilə məhv olan, seçkilərə inamın yerlə bir olduğu ölkələrdə, çox təəssüf ki, həmişə xaotik vəziyyət yaranır. Yəni bunun əksini sübut edən heç bir arqument yoxdur. Ona görə də düşünürəm ki, cəmiyyət, dövlət, siyasi partiyalar olaraq ciddi nəticələr çıxarmalıyıq. Ən böyük məsuliyyət isə məhz dövlətin üzərinə düşür. Çünki seçki institutu olduqca vacibdir və bu seçkilər də göstərdi ki, zatən seçkilərə inam yoxdur. Belə ki, ölkə üzrə seçicilərin çox az bir hissəsi, təxminən 10-12 faiz civarında seçici səsverməyə getdi. Ancaq seçicilərin iştirakını 50 faizə qaldırdılar. Əslində, bunun özü onu göstərir ki, seçkilərə inam çox zəifdir. Amma növbədənkənar parlament seçkiləri bu inamı tamamilə yerlə bir etdi və bundan sonra siyasi partiyaların, o cümlədən bizim təşkilatın növbəti dəfə seçkilərə çağırışlar etməsi olduqca çətinləşdi. Çünki bunun cəmiyyət tərəfindən çox aqressiv qarşılanacağını indidən bilirik. Ona görə ki, səsverməyə gələn insanların xəyal qırıqlığı seçki institunun tamamilə yerlə bir olmasıyla nəticələnəcək. Bu isə dövlət üçün ciddi siqnal və təhlükədir".\n"Məntəqə seçki komissiyasının üzvləri qanunları ayaqlar altına atdılar, bu isə ölkə başçısının yürütdüyü siyasətlə daban-dabana ziddiyyət təşkil edir"\nNövbədənkənar parlament seçkilərində namizəd olduğu 47 saylı Mingəçevir Seçki Dairəsində yaşanan total saxtakarlıq və qanunsuzluqların araşdırılması məqsədiylə baş prokuror Zakir Qaralova müraciət ünvanladığını xatırladan Dia.az saytının baş redaktoru Məhəmməd (Ərsoy) Zamanov "Hürriyyət"ə açıqlamasında qeyd etdi ki, sözügedən seçki dairəsində məntəqə seçki komissiyasının üzvləri ölkə qanunlarını ayaqlar altına atdılar: "Bu isə birbaşa ölkə başçısının yürütdüyü siyasətlə də daban-dabana ziddiyyət təşkil edir. Ümumiyyətlə, indiyə kimi 9 fevral seçkiləri kimi biabırçı seçki olmamışdı. Prosesin bu cür gedəcəyini gözləməzdim. Çünki seçki günü günorta saat 4-ə qədər proses demokratik gedirdi. Bir-iki xırda "minus"ları nəzərə almasaq, düşünürdük ki, yəqin nəticələr də məhz bu şəkildə elan ediləcək. Hər halda cənab prezident də bununla bağlı çağırış etmişdi və xalqın etimad göstərdiyi adamların seçiləcəyini bəyan etmişdi. Biz də həmin çağırışa güvənərək seçkilərə qatılmışdıq. Bir dəfə 2005-ci ildə haqqım yeyilmişdi. Həmin vaxtdan sonra seçkilərə nə həvəsim, nə də inamım vardı. Yəni təkrarən həmin palçığa girməyim nə normal, nə də mənə yaraşan hərəkət idi. Ancaq bu il ölkə başçısının çağırışına inandım və seçkilərə qatıldım. Düşündüm ki, yəqin normal seçkilər olacaq. Lakin seçki günü saat 4-dən sonra vəziyyət 180 dərəcə dəyişdi. Belə ki, o ana qədər adama mələk kimi görünən məntəqə sədrləri, komissiya üzvləri saat 4-dən sonra dönüb iblis oldular. Hətta iblis, şeytan belə, onlara həsəd aparardı. Məhz indi başa düşürəm ki, Azərbaycan həm də bu səbəbə görə müharibə etmir. Çünki bu cür adamlarla müharibəyə getmək olmaz, bu, olduqca təhlükəlidir. Adamın seçki haqqını yeyənlər, səni arxadan vura bilər. Bir sözlə, növbədənkənar parlament seçkiləri başdan-ayağa biabırçılıqdır".\n"Əgər seçkilər anlamsızdırsa, formal xarakter daşıyırsa, o zaman bu cür şouya heç bir ehtiyac yoxdur"\nReferendum yoluyla seçkilərin ləğv edilib, deputatların təyinatla müəyyənləşdirilməsinə gəlincə, Məhəmməd Ərsoy bu ideya ilə razılaşdığını vurğuladı: "Mən də o fikirdəyəm ki, deputatların təyinatla müəyyənləşdirilməsi büdcəyə qənaət baxımından atılacaq ən doğru addım ola bilər. Çünki əgər seçkilər anlamsızdırsa, formal xarakter daşıyırsa, şəffaf və demokratik seçki adına uyğun gəlməyən əməllərə yol verilirsə, total saxtakarlıqlar edilirsə, proses Azərbaycanın Seçki Məcəlləsinə zidd olaraq aparılırsa və bütün bunlara dövlət qurumları şərait yaradırsa, o zaman bu cür şouya heç bir ehtiyac yoxdur. Seçkini bu formada keçirəndə dünya bizə ciddi nəsə demirsə, deputatların təyinatla müəyyənləşdirilməsi zamanı da fərqli bir şey deməzlər. Əslində, Azərbaycan keçirilən seçkilər "pakazuka"lıqdır. Yəni bu, seçki deyil. Məhz bu cür seçki şouları ilə millətini, dövlətini sevən adamları küsdürürlər. Bu isə heç də yaxşı tendensiya deyil".


Milli Depozit Mərkəzinin mərkəzi depozitar və klirinq-hesablaşma sistemi “Asan İmza” xidməti ilə inteqrasiya edilib | Asan İmza\nMilli Depozit Mərkəzinin mərkəzi depozitar və klirinq-hesablaşma sistemi “Asan İmza” xidməti ilə inteqrasiya edilib\nAzərbaycan Respublikasının Milli Depozit Mərkəzinin mərkəzi depozitar və klirinq-hesablaşma sistemi “Asan İmza” mobil elektron imza xidməti ilə inteqrasiya edilmişdir.\nİnvestisiya şirkətlərinin əməkdaşları, qiymətli kağız emitentləri olan hüquqi şəxslərin təmsilçiləri, fərdi investorlar və institusional investorların təmsilçiləri “Asan İmza” (www.asanimza.az) vasitəsi ilə mərkəzi depozitar və klirinq-hesablaşma sisteminin xidmətlərdən yararlana biləcəklər.\nQeyd edək ki, qiymətli kağızlar bazarının ticarət, ticarət sonrası və nəzarət funksiyalarını özündə cəmləşdirən vahid mərkəzi elektron platforma (CETA) “2011-2020-ci illər ərzində qiymətli kağızlar bazarının inkişafı” üzrə Dövlət Proqramının icrası istiqamətində yaradılmış və Koreya Fond Birjasının dəstəyi ilə hazırlanmışdır.\n“Asan İmza” texnologiyası vətəndaşa mobil telefonu elektron imza vasitəsi kimi istifadə etməklə müxtəlif dövlət və özəl qurumlarının onlayn elektron xidmətlərindən yararlanmaq və sənədləri imzalamaq imkanını təqdim edir. “Asan İmza” Azərbaycan Respublikasının qanunvericiliyinə əsasən, əl imzası ilə bərabər hüquqi qüvvəyə malikdir. “Asan İmza”nın üstün cəhəti smart kart, onun oxunması üçün əlavə qurğuların və proqram təminatının istifadəsinə ehtiyacın olmamasıdır. Xidmətin istifadəsi üçün identifikasiya və elektron imza rəqəmsal açarlarının saxlanıldığı SIM kart və mobil telefonun olması kifayətdir.


Əliyev: “Bu Qələbə tarixdə bənzəri olmayan qələbədir” - APRESS.AZ\n30 Avqust 2021, 13:20\nƏliyev: “Bu Qələbə tarixdə bənzəri olmayan qələbədir”\n“44 günlük Vətən müharibəsi bizim şanlı tariximizdir. Bu tarix əbədi yaşayacaq. Çünki bu Qələbə tarixdə bənzəri olmayan qələbədir. Azərbaycan xalqı buna layiq idi və biz Qələbə əldə edərək düşməni öz doğma diyarımızdan qovduq, şəhərlərimizi azad etdik, doğma Şuşamızı azad etdik və bu gün Şuşa artıq dirçəlir və Şuşanın dirçəlməsi üçün əməli-praktiki addımlar atılır”.\nAPress.az-ınxəbərinə görə, bunu Prezident İlham Əliyev avqustun 30-da Şuşa işğaldan azad edildikdən sonra Heydər Əliyev Fondu tərəfindən ilk dəfə şairin doğma şəhərində yenidən təşkil olunan Vaqif Poeziya Günlərinin rəsmi açılışında çıxışı zamanı deyib.\n“Müharibədən sonra mən ilk dəfə Şuşaya 14 yanvar, bu ilin yanvarın 14-də gəlmişdim. Bu tarix də təsadüfən seçilmədi. Çünki ondan, o tarixdən 39 il əvvəl burada Ulu Öndərin iştirakı ilə Vaqifin məqbərəsi açılmışdı və məhz 14 yanvarda mənim bura gəlməyimin çox böyük rəmzi mənası var idi və ilk səfərimdə buraya gəldim və ilk göstərişlərdən biri də o oldu ki, Vaqifin məqbərəsi bərpa edilsin, çünki vandallar bu məqbərəni dağıtmışdılar, sökmüşdülər. İçəridəki Vaqifin barelyefini sökmüşdülər, sinə daşını sökmüşdülər. Yəni, onlara xas olan vandalizm törətmişdilər, necə ki, bütün başqa azad edilmiş torpaqlarda biz bunun şahidiyik və məqbərənin bərpasını Heydər Əliyev Fondu öz üzərinə götürdü və bu gün biz bu məqbərənin önündə Vaqif poeziya günlərinə start veririk. Vaqif poeziya günləri də bərpa edildi, Xarıbülbül festivalı da bərpa edildi, bu ilin may ayında biz çox böyük coşqu ilə bu festivalı keçirdik və bu tarixi bərpa etdik”, – Prezident vurğulayıb.